Supovi iz Uvca nastanjuju se u Hercegovini - Centar za prirodne resurse Natura\nHomeZeleno okruženjeSupovi iz Uvca nastanjuju se u Hercegovini\nIzvor :Politika, 27 avgust 2014 godine\nPar beloglavih supova, Lala i Živka, koji su do sada živeli u rezervatu „Uvac“, trebalo bi da uskoro započnu život u Popovom polju, na tridesetak kilometara od Trebinja. Supovi su donacija naše zemlje Republici Srpskoj i pokušaj da se ova vrsta vrati na područje Bosne i Hercegovine.\n-U toku građanskog rata sup se povukao iz BiH. Deo jata preselio se u Srbiju i to u Mileševsku klisuru.Bilo ih je petnaestak, pa su uticali na rast populacije.Danas u Srbiji raspolažemo najvećom populacijom supova na Balkanu, od 500 do 600 ptica.\nSamo ove godine poletelo je više od sto novih „poletaraca“.Vraćanje vrste stradale u građanskom ratu je nešto što Srbija može da pruži kao pomoć bez velikih finasijskih ulaganja-kaže dr. Saša Marinković, iz Instituta za biološka istraživanja „Siniša Stanković“.\nOvaj institut je i predložio Ministarstvu poljoprivrede i zaštite životne sredine Srbije da ove godine kao pokrovitelj donira dva beloglava supa Republici Srpskoj i na taj način obeleži Međunarodni dan lešinara u Trebinju.\n-Kako je kapacitet ovog rezervata popunjen, a zbog narušavanja staništa beloglavi sup se ne može spontano vratiti na prostore koje je napustio, Institut za biološka istraživanja pokrenuo je program vraćanja ptica kao mere koja može da obezbedi dalji nesmetani rast i širenje populacije ove ugrožene vrste na Balkanu.Zbog toga je u planu da se s ovim poslom nastavi i u Istočnoj Srbiji, na Staroj planini, odakle je sup pre 60 godina nestao-ističe Marinković.


Izrada i (ne)donošenje novog Zakona o Agenciji za borbu protiv korupcije - Najave\nIzrada i (ne)donošenje novog Zakona o ...\nPoslednjeg četvrtka u mesecu prEUgovor organizuje CHATvrtak - neformalni dijalog stručne javnosti zainteresovane za sprovođenje politika iz oblasti pravosuđa i osnovnih prava (Poglavlje 23) i slobode, bezbednosti i pravde (Poglavlje 24).\nKoalicija prEUgovor vas poziva da prisustvujete petom po redu CHATvrtku koji će biti održan u Medija centru u četvrtak, 25. februara 2016. godine, sa početkom u 11 časova.\nGlavna tema petog CHATvrtka biće kritički osvrt na proces (ne)usvajanja novog Zakona o Agenciji za borbu protiv korpucije, kao i na ključne odredbe Nacrta ovog zakona. Iako je po Akcionom planu za sprovođenje antikorupcijske strategije izrada Nacrta zakona o Agenciji trebalo da bude završena još u septembru 2014, to se još uvek nije dogodilo.\nPredstavnik/ca, Agencija za borbu protiv korupcije\nDiskusija će biti održana na srpskom jeziku, uz obezbeđen prevod na engleski. CHATvrtak se održava u skladu sa Četam haus pravilom - dozvoljeno je izveštavanje o sadržaju diskusije, ali bez citiranja učesnika diskusije. Nije dozvoljeno snimanje kamerom, diktafonom, ni fotoaparatom.\nZbog ograničenog broja mesta, molimo vas da potvrdite učešće najkasnije do srede, 24. febraura u 12 časova mejlom na [email protected].\nNeophodno rešiti status Agencije za borbu protiv korupcije


FIVB odlučila: Liga nacija će se igrati u balonima @ StartBiH.ba\nOdluka je donjeta poslije video sastanka Saveta Lige nacija sa predstavnicima svih zemalja učesnika.\n„Liga nacija održaće se u ‘balonima’ kako bi se zaštitilo zdravlje svih sportista i sačuvao izvorni format ovog događaja“, navodi se u saopštenju.\nOva promjena podrazumjeva da će svi timovi igrati u jednoj državi, u sigurnom okruženju, uz česta testiranja na Covid-19.\nDodaje se da se neće menjati format, već da će biti odigran isti broj utakmica kao u prethodna dva izdanja.\nJoš nije određeno gdje će biti održano takmičenje u ‘balonima’, a FIVB najavljuje da će pregovore sa zainteresovanim stranama obaviti do feburara, kada će objaviti zemlju ili zemlje domaćina.\nLiga nacija u konkurenciji odbojkaša trebalo bi da počne 11. maja, a u konkurenciji odbojkašica tri dana kasnije.


Jean-Claude Juncker: “Brexit je tragedija” – Haber.ba\nJean-Claude Juncker: “Brexit je tragedija”\nJean-Claude Juncker, predsjednik Evropske komisije, kazao je da je održavanje svečanog susreta povodom 60 godina Rimskog ugovora, kojim je osnovana Evropska ekonomska zajednica, bez učešća Velike Britanije “veoma tužan trenutak”, javlja Anadaolu Agency (AA).\nJuncker je poručio na sumitu lidera preostalih 27 članica Evropske unije da je “Brexit, odnosno izlazak Britanije, tragedija“.\nGrađani Velike Britanije prošle godine na referendumu su glasali za izlazak iz Evropske unije.\nZa sljedeću srijedu Britanija je najavila pokretanje dvogodišnjeg procesa izlaska iz evropskog bloka.\nTeme:Brexit, EU, Jean-Claude Juncker, Velika Britanija


Zvizdić: Bit će mi čast prihvatiti kandidaturu za člana Predsjedništva BiH | Visokoin.com\n“Bilo ko da bude kandidat, treba da mu bude čast da bude predstavnik SDA. Biti član Predsjedništva je funkcija koja je vrlo odgovorna i predstavlja visok nivo časti”, kazao je predsjedavajući Zvizdić za Hayat TV.\n“Već sada imamo potpisane ugovorene kredite u iznosu od više od 800 miliona eura koji će samo rasti. Na predstojećem samitu sa Evropskom bankom za obnovu i razvoj u Londonu bit će odobrena dodatna sredstva, što znači da ćemo samo moći postići dinamiku ozbiljne, intenzivne izgradnje autoputeva, brzih puteva i magistralnih cesta u BiH”, kazao je, istakavši da se bez te izgradnje ne može govoriti o ekonomskom razvoju BiH.\n“Međutim, ono što sam danas primijetio su različite cijene nafte i naftnih derivata na pumpama različitih distributera nafte, što govori o činjenici da ne postoji jasna matrica koja važi za čitavu BiH već sami distributeri određuju svoje marže”, napomenuo je.\n“Sve što radimo na nivou Vijeća ministara, uvijek u fokusu imamo da unaprijedimo privrednu osnovu BiH, a jedna od odluka je upravo ta i odnosi se na one koji žele da obnove ili pokrenu novu proizvodnju ili je unaprijede sa novom tehnologijom”, istakao je.\n“Nemam informacija iz prve ruke o tome da li je postignut neki napredak, ali neki veliki napredak ne može ni biti postignut na bazi samo jednog sastanka. Riječ je o sistemskom, važnom zakonu koji uređuje izuzetno značajnu oblast za BiH”, kazao je Zvizdić gostujući u Vijestima Hayat-a.\n“Već 4-5 godina bezuspješno pokušavamo da nekoliko rečenica iz te presude ugradimo u Izborni zakon i tu država i političke partije ne pokazuju dovoljan nivo odgovornosti niti kapacitet da se to završi”, tvrdi Zvizdić.\n“Međutim, Upitnik ne zahtijeva niti podrazumijeva nikakve kompromise. Upitnikom se ništa ne legalizuje niti se bilo šta može osporiti, jer je Upitnik samo inventura aktuelnog i realnog stanja u BiH kako bi Evropska komisija mogla uporediti stanje u BiH sa procedurama, standardima i normativima i pravnom stečevinom EU”, naglasio je.


Vesti online / Vesti / Ekonomija / Članstvo u EU - brži privredni razvoj i nova radna mesta\n"Proširenje Evropske unije na Zapadni Balkan nosi veliki potencijal za brži privredni razvoj i stvaranje novih radnih mesta", izjavio je Marko Čadež, predsednik Privredne komore Srbije i predsednik Upravnog odbora Komorskog investicionog foruma zapadnobalkanske šestorke (KIF ZB6), u Sofiji gde je učestvovao na skupu Svetskog ekonomskog foruma "Strateški dijalog za Zapadni Balkan".\n- Privredni rast i nova radna mesta ne dolaze sama po sebi. Da bi iskoristili prednosti proširenja, u regionu treba da podstičemo ulaganja, međusobnu trgovinu i povezivanje ekonomija, kao deo procesa pristupanju Uniji - rekao je Čadež.\n- Da bismo iskoristili potencijal moramo da počnemo da razmišljamo kako da harmonizaciju propisa i politika sa EU stavimo u službu otklanjanja barijera za trgovinu i investicije između današnje EU i Zapadnog Balkana kao dela buduće EU. To je najbolji način da promovišemo uključivanje naših preduzeća u evropske lance vrednosti. A to je ekonomska suština integracije - ukazao je predsednik Komore.\nNa skupu Svetskog ekonomskog foruma u Sofiji, koji je organizovan u okviru Samita o Zapadnom Balkanu, učestvovala je premijerka Srbije Ana Brnabić, predsednik Svetskog ekonomskog foruma Borge Brende, visoka zvaničnici EU i regiona, predstavnici međunarodnih organizacija i finansijskih institucija.\nGlavne teme su ekonomski rast, trgovina i investicije, važnost digitalne agende u kontekstu tehnološkog razvoja i jačanje uloge nove generacije mladih lidera.\nEKONOMIJA Integracije za brži rast


Treasure Planet: Igrice za Playstation 2: SveZaKucu.rs Prodaja, Cena, Beograd, Srbija\nKarakteristike proizvoda: Treasure Planet\nU režimu za jednog igrača postoje opcije za igranje misija, pregled brodova i oružja i trening kroz koji se igrač najbrže upoznaje s kontrolnim sistemom, mehanikom 3D okruženja i principima manevrisanja, koji su od ključne važnosti za uspešno vođenje borbi.\nBitke se vode po principu pomorskih sukoba, gde je najvažnije proceniti kretanje protivnika, brzinu i jačinu dejstva oružja i voditi računa o inerciji, naročito kada se brod kreće većom brzinom.\nOpis proizvoda: Treasure Planet\nDiznijev Treasure Planet za PS2 omogućuje igračima da istraže 20 intergalaktičkih nivoa baziranih na filmskim klipovima. Susretnite se sa drugim civilizacijama, rasama i predelima i zajedno sa Džimom surfujte po nepreglednim prostranstvima koristeći samo sunčevu energiju.\nIzdiktirajte operateru šifru proizvoda - šifra ovog proizvoda je: 16739\nSifra 16739, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 16739, 2, Pavle Milosevic, Obalska 18, 11000, Beograd, 063123123, pavmi@szk.com


Njujorški zvaničnici konačno su postigli dogovor o legalizaciji rekreativne marihuane\nMoći ćete da kupite i posedujete do tri unče posude.\nNjujork će zvanično postati 15. država u zemlji koja će dozvoliti rekreativnu upotrebu marihuane pošto su lokalni zakonodavci upravo postigli dogovor o legalizaciji droge.\nPrema Vall Street Journal-u, specifičnosti dogovora omogućile bi stanovnicima država starih najmanje 21 godinu da kupuju i poseduju do tri unce marihuane, pa čak i da uzgajaju biljke za ličnu upotrebu.\nReforma, koja bi trebalo da bude usvojena kao deo državnog budžeta počev od 1. aprila, takođe bi zahtevala državni porez od 9% na promet na malo. Uz to, gradovi, naselja i sela mogu potencijalno tražiti dodatni porez na promet od 4%. “Distributeri bi dodatno prikupljali akcizu od čak 3 centa po miligramu THC-a, aktivnog sastojka kanabisa, sa kliznom skalom zasnovanom na vrsti proizvoda i njegovoj snazi”, prenosi Bloomberg.\nVažna napomena: prema predloženom planu, lokalne samouprave mogle bi da onemoguće lokalnu prodaju i isporuke.\nOvo nije prvi put da guverner Andrev Cuomo pokušava da razgovara o legalizaciji marihuane. U stvari, uključio je predloge i u budžet za 2019. i 2020. godinu, ali je morao da odustane od njih nakon neslaganja sa zvaničnicima.\nTeškoće nisu izgubljene na guverneru koji je ranije danas, tokom nepovezanog brifinga, rekao: “Blizu smo [dogovora u vezi sa marihuanom], ali bili smo bliski već tri puta ranije. Ove godine moramo da dobijemo to je učinjeno i završeno do trenutka usvajanja budžeta je od suštinske važnosti “.\nPrema izveštajima, legalizacija kanabisa na kraju bi mogla da privuče blizu 350 miliona dolara godišnje. Iako predlog budžeta neće biti zvanično odobren do početka sledećeg meseca, ovo je ogroman korak napred koji gotovo sigurno garantuje potpunu legalizaciju rekreativne marihuane širom države.\nŠto će reći: dozvoljeno vam je da slavite, Njujorčani.


Demonstranti i danas na aerodromu u Hongkongu, otkazane stotine letova - 13.08.2019, Sputnik Srbija\nDemonstranti i danas na aerodromu u Hongkongu, otkazane stotine letova\nStotine letova otkazane su i danas na aerodromu u Hongkongu, nakon jučerašnjih protesta. 13.08.2019, Sputnik Srbija\n08:53 13.08.2019 (Osveženo: 09:08 13.08.2019)\n© AP Photo / Kin CheungDemonstranti na aerodromu u Hongkongu\nStotine letova otkazane su i danas na aerodromu u Hongkongu, nakon jučerašnjih protesta.\nHiljade putnika ostalo je zarobljeno na jednom od najprometnijih aerodroma, zato što su otkazani svi letovi zbog protesta. Protesti se očekuju i danas, pa iz aerodroma mole putnike da pre puta provere da li će njihovi avion poleteti.\nDemonstranti se okupljaju na aerodromu i danas, peti dan za redom.\nKeri Lem, liderka Hongkonga, je na konferenciji za medije rekla da se radi o nasilju koje će Hongkong gurnuti na put bez povratka i u vrlo opasnu situaciju.\nZvanično, aerodrom u Hongkongu danas je ponovno otvoren za saobraćaj, nakon što je uprava juče otkazala sve letove, reagujući na višednevne proteste na aerodromu.\nSaobraćaj je ponovno uspostavljen u utorak u 6 časova ujutru po lokalnom vremenu (u ponoć po srednjoevropskom vremenu), pa je najavljeno da će uprava, u koordinaciji sa vazduhoplovnim kompanijama, nastojati da sve dolazne i odlazne letove maksimalno uskladi, u zavisnosti od kapaciteta, pa će neki letovi morati da budu otkazani, dok će neki kasniti.


Novi platni sistem donio višestruke prednosti - Biznis Info\nNovi platni sistem donio višestruke prednosti\nBy BiznisInfo on\t 04/01/2021 Banke\nReforma platnog prometa u BiH omogućila je ubrzani razvoj bankarskog tržišta i širenje ponude bankarskih usluga za krajnje korisnike, od kojih mnoge bez ove reforme ne bi bile ni moguće, a novi platni sistem sa sobom je donio višestruke prednosti, saopšteno je iz Centralne banke BiH.\nU saopštenju je navedeno da se prednosti novog platnog sistema ogledaju u brzini, jer se svaka transakcija između bilo koje dvije komercijalne banke na teritoriji BiH završava u realnom vremenu ili u okviru istog radnog dana.\n“Pouzdanost – od 5. januara 2001. godine, kada su uspostavljeni platni sistemi Centralne banke i kada je tadašnja ABS banka uradila prvu transakciju, do danas izvršeno je više od 622,9 miliona transakcija ukupne vrijednosti više od 1.362 milijarde KM”, istaknuto je u saopštenju.\nIz Centralne banke navode da su platni sistemi, čak i u periodima stanja prirodne nesreće, poput poplava u 2014. godini ili aktuelne pandemije virusa korona, funkcionisali bez zastoja i problema.\nNovi platni sistem donio je i jačanje finansijske discipline, jer su u okviru svog razvoja platnih sistema tokom godina uvedene i dodatne funkcionalnosti, poput platforme za međubankarsko tržište novca, sistema poravnanja međunarodnih plaćanja sa Srbijom, Centralni registar kredita pravnih i fizičkih lica i Jedinstveni registar računa poslovnih subjekata.\n“Postojanje registara omogućilo je jačanje finansijske discipline, smanjenje mogućnosti prevara, te je dalo značajan doprinos ispunjavanju obaveza BiH na aktivnostima sprečavanja pranja novca i finansiranja terorizma”, navode iz Centralne banke.\nOd prvog radnog dana u okviru platnih sistema uspješno i stabilno funkcionišu sistem bruto poravnanja u realnom vremenu /BPRV/ – za plaćanja preko 10.000 KM i žirokliring sistem za transakcije u iznosu jednakom ili manjem od 10.000 KM.\n“Tokom godina, sistem se kontinuirano dograđuje radi ispunjavanja svih neophodnih tehnoloških i bezbjednosnih standarda, a najveći iskorak je napravljen u 2019. godini, kada je žirokliring sistem usklađen sa načinom rada u EU, te je na taj način stvorena pretpostavka za bržu integraciju platnih sistema Centralne banke i učesnika u tokove EU”, naglašeno je u saopštenju.\nIz Centralne banke podsjećaju da se sutra navršava 20 godina od uspostavljanja platnih sistema Centralne banke, te da se to odvijalo u okviru reforme platnog prometa, koja se smatra jednom od najuspješnijih reformi u BiH.\n“Proces uspostavljanja platnih sistema Centralne banke podrazumijevao je potpunu transformaciju obavljanja unutrašnjeg platnog prometa u BiH, odnosno prenošenje platnog prometa iz zavoda za platni promet na komercijalne banke, čime su zavodi za platni promet prestali da postoje”, ističu iz Centralne banke BiH.\nKonsenzusom svih relevantnih institucija u BiH odlučeno je da se sprovede reforma platnog prometa, s ciljem povećanja konkurentnosti, efikasnosti, brzine obavljanja transakcija i smanjenja troškova.\nReforma je podrazumijevala da nosioci platnog prometa, umjesto zavoda, budu komercijalne banke sa dozvolama za obavljanje poslova platnog prometa i Centralna banka, čija je obaveza bila uspostavljanje platnih i obračunskih sistema koji će omogućavati tok transakcije.\nCentralna banka posebno zahvaljuje Američkoj agenciji za međunarodni razvoj, koja je bila ključni partner u uspostavljanju platnih sistema, te pomogla i uspostavljanje registara u Banci.


Novosti – u vezi s bezbednošću prilikom korišćenja kartica\nPitanja: Sve češće se u trgovinama primećuje da prodavci od kupaca koji plaćaju račune DinaCard karticama ne zahtevaju da potpišu slip posle provlačenja kartice kroz POS terminal. Kao razlog najčešće navode: „Proći će račun svakako, ne mora da bude potpisan” ili „Samo parafirajte kratko, bilo kako, ne morate da potpisujete”. Da li potpis na slipu, nakon plaćanja kupovine DinaCard karticom, koji treba da bude istovetan onome na poleđini DinaCard kartice, služi da bi trgovac mogao da identifikuje „pravog” kupca (tj. da je kupac istovremeno i vlasnik te kartice kojom plaća); ili je potpis na slipu neophodan za neke naknadne kontrole plaćanja. Da li, sa ovakvim načinom plaćanja (kada trgovci ne zahtevaju potpis), bilo ko može da se posluži ukradenom DinaCard karticom i plaća robu na POS terminalima (pošto za podizanje gotovine na bankomatu ipak treba PIN)? Kakva je situacija s bezbednošću plaćanja kod drugih vrsta kartica – Masterkard i Visa s čipom, koji imaju paypass opciju? U tom slučaju se određeni iznosi (Masterkard je taj maksimum sada podigao na 3.000 dinara po transakciji) skidaju s računa korisnika kartice, bez ikakve dodatne identifikacije (ni potpis, ni unošenje PIN-a)...\nOdgovor: Izdavanje DinaCard kartica zasnovanih na EMV (čip) tehnologiji omogućeno je u DinaCard sistemu još 2012. godine. Iako su banke u mogućnosti da izdaju ove kartice već šest godina, banke izdaju DinaCard kartice s magnetnom trakom, verovatno se rukovodeći time da je praksa pokazala da su nacionalni kartični sistemi vrlo retko meta organizovanih zloupotreba, s kojima se suočavaju internacionalni sistemi, jer se zloupotreba u najvećem broju slučajeva dešava van zemlje u kojoj je kartica izdata.\nPrema podacima banaka, zloupotrebe u DinaCard sistemu su na nivou statističke greške – zloupotrebe se svode na neovlašćeno korišćenje ukradenih i izgubljenih kartica na bankomatima. Činjenica da je ukradenom ili izgubljenom karticom izvršena transakcija na bankomatu govori da je licu koje je neovlašćeno koristilo karticu bio poznat PIN, a kod ovakvih slučajeva zloupotrebe, platna kartica s čipom uz unos PIN-a pruža isti stepen zaštite kao i kartica s magnetnom trakom. Zanemariv nivo zloupotreba karakterističan je za ceo period izdavanja DinaCard kartica, a potrebno je imati u vidu da banke izdaju nacionalnu platnu karticu od 2003. godine, kao i da je poslednjih godina broj izdatih kartica prelazio 2 miliona.\nTakođe, treba imati u vidu da je Zakonom o platnim uslugama, između ostalog, predviđena izbalansirana odgovornost pružaoca platne usluge (banke) i platioca (vlasnika kartice) za neodobrenu platnu transakciju. Korisnik platne kartice snosi gubitke koji proističu iz izvršenja neodobrenih platnih transakcija trenutno do iznosa od 15.000 dinara (taj limit će od 17. 3. 2019. biti smanjen na 3.000 dinara) ako su te transakcije izvršene usled korišćenja izgubljenog ili ukradenog platnog instrumenta. Zakonom je, takođe, propisana obaveza korisnika kartice da snosi sve gubitke koji proističu iz izvršenja neodobrenih platnih transakcija ako su te transakcije izvršene zbog prevarnih radnji korisnika kartice ili ako je propustio da izvrši obaveze predviđene Zakonom (korišćenje platne kartice u skladu s propisanim i ugovorenim uslovima, zaštita sigurnosnih elemenata i obaveštenje o krađi ili zloupotrebi platnog instrumenta), usled namere ili krajnje nepažnje. Sve navedeno je banka izdavalac platne kartice dužna da dokaže ako želi da se oslobodi odgovornosti.\nU slučaju kada se potpis na slipu ne podudara s potpisom korisnika, potpuna odgovornost je na banci izdavaocu. Da li će banka pokrića njenih gubitaka koji nastaju usled povraćaja iznosa neodobrenih transakcija korisniku tražiti od banke prihvatioca i njenog trgovca – stvar je poslovne politike banke. Odredbe Zakona o platnim uslugama jasno definišu odgovornost banke i korisnika kartice u slučajevima zloupotrebe ukradene platne kartice. Drugim rečima, potpis na slipu je način na koji platilac, uz svoje fizičko prisustvo, potvrđuje autentičnost platne transakcije i daje saglasnost da se određena platna transakcija inicirana platnom karticom izvrši. On služi za potrebe eventualnih naknadnih kontrola ukoliko se javi bilo koja sporna situacija u vezi sa određenom platnom transakcijom. Dakle, trgovci traže potpis ili proveravaju potpis platioca na slipu s potpisom na platnoj kartici za slučaj osporavanja transakcija, a ukoliko tako ne postupe, preuzimaju rizik u slučaju nastupanja spornog slučaja za konkretnu platnu transakciju, tj. u slučaju da je platna transakcija izvršena bez saglasnosti korisnika kome je banka izdala konkretnu platnu karticu. Zbog toga, trgovci, na osnovu procene rizika od zloupotrebe (iznos transakcije, verovatnoća da će doći do njenog osporavanja, iskustva, odnosno procenta osporavanih transakcija i slično) i ugovora o prihvatanju platnih kartica koji su zaključili sa svojim pružaocem platnih usluga (bankom prihvatiocem platnih kartica na prodajnom mestu), u slučaju platnih transakcija koje najčešće glase na manje iznose ne zahtevaju od kupaca da potpišu slip. U tom smislu, za razliku od platnih kartica s čipom, kod kojih korisnik u potpunosti samostalno odgovara za zaštitu i korišćenje PIN koda, kod platne kartice s magnetnom trakom postoji i obaveza trgovaca da pre izvršenja platne transakcije provere i potvrde autentičnost platioca, proverom njegovog potpisa na slipu i platnoj kartici. U protivnom, kao što je već navedeno – on preuzima rizik u slučaju osporavanja transakcije.\nKad je reč o bezbednosti beskontaktnih kartica internacionalnih kartičnih sistema za koje se ne obavlja autentifikacija korisnika do određenih iznosa, u pitanju je, takođe, procena poslovnih banaka da je potencijalni rizik od zloupotreba na nivou koji su banke koje su izdale takav instrument spremne da preuzmu. U uporednoj praksi se u pojedinim slučajevima pokazalo da, za razliku od platnih kartica s magnetnom trakom, kod kojih, kao što smo naveli, najčešće postoji ugovorena dodatna obaveza provere na strani trgovca, kod beskontaktnih platnih kartica postoji i dodatni rizik na koji trgovci ne mogu uticati. Reč je o tome da upotrebom različitih elektronskih uređaja, zlonamerna lica mogu u objektima trgovaca (ili na bilo kom javnom mestu), bez znanja korisnika platnih usluga, inicirati očitavanje beskontaktne platne kartice i time inicirati neodobrenu platnu transakciju. Iz tog razloga, a imajući u vidu odredbe zakona kojima se uređuje odgovornost pružaoca platnih usluga za neodobrenu platnu transakciju, banke izdavaoci platnih kartica, u skladu s procenom rizika i svojom poslovnom politikom, odlučuju o ponudi i izdavanju određenog platnog instrumenta, koji može sadržati više ili manje sigurnosnih elemenata na osnovu kojih se ostvaruje zaštita od zloupotrebe tog instrumenta.


U toku je realizacija „Škole robotike i elektronike“ – Portal Opštine Ivanjica\nU okviru pomenutog projekta u toku je realizacija „Škole robotike i elektronike“ koju pohađa 20 mladih, a vodi je profesorka Milkica Kostić Zlatić. Polaznici škole imaju priliku da nauče kako da od elektronskih komponenata naprave svog prvog robota i napišu svoje prve linije koda. Radionice imaju za cilj promociju logičkog razmišljanja, nauke, tehnike i elektronike i robotike na edukativan i zanimljiv način. Znanje koje steknu pomoćiće im da izađu iz „šablona“ i da upotrebe maštu. S obzirom na to, da dizajn robota nije unapred u potpunosti definisan, polaznici kreativne radionice će imati mogućnost da osmisle izgled i naprave robote onako kako oni žele, a uz uputstva i sugestije instruktora upravljaju njime na daljinu preko interfejsa.\njun 30, 2022, 9:19 am


Transparency International u BiH objavio je prošle godine analizu provođenja ovih reformi koja pokazuje da je BiH uspjela samo da formira Parlamentarni odbor za stabilizaciju i pridruživanje i to je jedini ispunjeni prioritet na evropskom putu.\nPrije tačno tri godine Evropska unija postavila je pred Bosnu I Hercegovini 14 prioriteta koje mora ispuniti kako bi dobila kandidatski status, a do danas u cijelosti ispunjen je samo jedan dok vlast i dalje blokira usvajanje ključnih zakona koji bi omogućili borbu protiv korupcije. Transparency International u BiH objavio je prošle godine analizu provođenja ovih reformi koja pokazuje da je BiH uspjela samo da formira Parlamentarni odbor za stabilizaciju i pridruživanje i to je jedini ispunjeni prioritet na evropskom putu, piše Avaz.ba\nZa godinu dana nije napravljen nikakav napredak, a Dom naroda PS BiH na nedavno održanoj sjednici spriječio je usvajanje nekoliko važnih zakona koji bi osigurali prevenciju korupcije i borbu protiv organizovanog kriminala, za šta ne postoji nikakvo opravdanje.\nOd važnijih pokušaja provođenja ovih reformi treba izdvojiti to da je Predstavnički dom PS BiH dva puta uspio da usvoji zakon koji reguliše oblast sukoba interesa usklađen sa međunarodnim standardima, ali je ova važna reforma oba puta zaustavljena u Domu naroda, gdje se opstruiše i usvajanje Zakon o javnim nabavkama i izmjena Zakona o VSTV koji su preduslov za sistemsku reformu pravosuđa. Umjesto reforme, Republika Srpska ušla je u proces donošenja vlastitog zakona o VSTS-u čime je napravljen korak ka potpunom urušavanju pravnog poretka.\nU protekloj godini u kojoj BiH nije provodila ni jednu od ovih reformi, nizale su se milionske afere u javnim nabavkama koje pravosuđe nije procesuiralo, a TI BiH je identifikovao preko 300 važnih funkcionera koji se direktno ili indirektno nalaze u sukobu interesa. Zbog potpune blokade u Federaciji BiH nije usvojen Zakon o zaštiti prijavitelja korupcije, dok katastrofalna primjena ovih zakona na drugim nivoima nije zaustavila progon ljudi koji se odluče da prijave korupciju.\nTakođe, umjesto ispunjavanja prioriteta EU koji se odnosi na osiguranje izbornog integriteta, u BiH je dovedeno u pitanje i samo održavanje izbora čime akteri najnovijih blokada polako ulaze u sferu krivične odgovornosti. BiH u izborni proces ulazi bez budžeta za održavanje izbora i s jednim od najlošijih zakona u okruženju, posebno u pogledu sprečavanja izbornih prevara i zloupotrebe javnih resursa. Kako već imamo najave podjele novca pred izbore i indirektne kupovine glasova, jasno je da suštinske reforme nisu u interesu ključnim donosiocima odluka. Vladajuće političke stranke potrošile su vrijeme na pokušaje rješavanja ustavnih pitanja i očuvanja vlastite kontrole nad izbornim procesom, dok su izmjene koje bi spriječile krađu glasova, manipulaciju biračkim odborima i nezakonito finansiranje političkih partija ostale po strani.\nSvega pet prioriteta iz Mišljenja Evropske komisije realizovano je parcijalno ili se počelo ispunjavati i uglavnom se radi o tehničkim pitanjima, a ne suštinskoj reformi koja bi ubrzala evropski put.\nBez obzira što je velika većina političkih aktera opredijeljena za evropske integracije, sve ono što se dešavalo u protekle tri godine jasno pokazuje da je ključni cilj vladajućih elita opstrukcija ovih reformi, očuvanje poluga moći i postojećeg stanja rasprostranjene korupcije.\nPrevious articleEnida Kašibović učenica Srednje tehničke škole Tešanj za školsku 2021./2022. godinu\nNext articleKilogram meda u BiH koštat će 20 KM, pčelari ne žele povećavati cijene proizvoda


Otvoren konkurs za uređenje javnih prostora u četiri mesne zajednice | Novosadski informativni portal 021\nNovi Sad 16.08.2017. | 10:55 > 10:54\nBrojna uređenja i rekonstrukcije javnih prostora, deo su priprema za 2021. godinu kada će Novi Sad biti Evropska prestonica kulture.\nZa ovu prvu godinu predviđeno je uređenje četiri javna prostora u mesnim zajednicama Južni Telep, Kovilj, Detelinara i Sremska Kamenica U svakoj od ovih mesnih zajednica anketirani su stanovnici i urađeno je temeljno istraživanje kroz fokus-grupe.\nNa taj način u svakoj od mesnih zajednica odabran je jedan javni prostor i prikupljen je materijal koji će služiti kao osnova za krajnja arhitektonska rešenja koja će biti realizovana krajem ove i početkom sledeće godine. Stručnu komisiju za odabir rešenja pored građana činiće i stručnjaci iz zemlje i regiona.\nDugoročno gledano, projekat predviđa da se u svakoj novosadskoj mesnoj zajednici, kao i u okolnim opštinama takozvane Zone 021, odnosno u Sremskim Karlovcima, Irigu i Beočinu do 2021. godine rekonstruiše ili uredi jedan javni prostor u saradnji sa građanima.\nProjekat uređenja javnih prostora "Novo mesto", koji je pokrenula Fondacija Novi Sad 2021, započet je sastancima sa predstavnicima mesnih zajednica, a nastavljen je aktivnim učešćem građana u procesu donošenja odluka, kao i građenjem kulture dijaloga. Značajan je i podatak da je, prvi put, inicirano mapiranje i aktiviranje kreativnih i kulturnih potencijala različitih krajeva grada, što će uz izmeštanje kulturnih događaja iz centra grada i kroz uređenje javnih prostora kao dugoročni rezultat imati unapređenje kako društvenog, tako i kulturnog života širom Novog Sada.\nKonkurs je otvoren do 15. septembra, a svoje ideje mogu da prijave sve zainteresovane arhitekte i urbanisti. Sve informacije u vezi sa ovim konkursom i konkursnom dokumentacijom može se pronaći na sajtu Fondacije.\nMeđunarodna letnja akademija o upravljanju Petrovaradinskom tvrđavom u avgustu\n30.07.2018. Novi Sad 0\nPrva Međunarodna letnja akademija na temu upravljanja istorijskim gradskim predelima, održaće se od 6. do 13. avgusta na Petrovaradinskoj tvrđavi.


Interne provere sistema menadžmenta u skladu sa zahtevima standarda SRPS ISO/IEC 17025:2017 - Portal Kvalitet\nInterne provere sistema menadžmenta u skladu sa zahtevima standarda SRPS ISO/IEC 17025:2017\nInterena provera je jedan od zahteva koji mora da ispuni svaka akreditovana laboratorija za ispitivanje/etaloniranje. Kombinacijom sa preispitivanjem od strane rukovodstva, interna provera dovodi do prilika za poboljšanja sistema menadžmenta i operativnih aktivnosti laboratorije (uzorkovanje i ispitivanje/etaloniranje). Preporuka je da lica koja upravljaju proverom, timovi za proveru i proveravači, ovu aktivnost realizuju u skladu sa Uputstvom za proveravanje sistema menadžmenta (ISO 19011).\nOvaj vebinar je koncipiran kao kombinacija teorijskih instrukcija predavača, njihovih praktičnih preporuka za primenu pojedinačnih zahteva standarda za akreditovanje laboratorija i uputstva za interne provere, kao i samostalnih i grupnih vežbi učesnika. Pored toga, vebinar će biti prilika za diskusiju o problemima u tumačenju pojedinih zahteva standarda sa kojima se učesnici susreću u praksi.\nTeme koje će biti obrađene na vebinaru obuhvataju:\n– struktura i zahtevi standarda SRPS ISO/IEC 17025:2017,\n– uputstvo za proveravanje sistema menadžmenta SRPS EN ISO 19011:2018\nPored zahteva za sprovođenje interne provere, vebinar će obuhvatiti primere i praktične vežbe za organizovanje i sprovođenje interne provere.\nVebinar je namenjen rukovodiocima kvaliteta, tehničkim rukovodiocima i osoblju laboratorija za etaloniranje/ispitivanje, koji su uključeni u aktivnosti sistema menadžmenta i/ili tehničke aktivnosti u akreditovanim laboratorijama, kao i u realizaciju procesa interne provere.\nDraga Kolar, član Komisije KS CASCO u ISS-u, proveravač sistema menadžmenta organizacija i laboratorija, menadžer za obuke iz oblasti sertifikacije sistema menadžmenta i akreditacije laboratorija.\nTamara Đekić, član Komisije KS CASCO u ISS-u i zaposlena na poslovima kvaliteta u Grupi za sertifikaciju u Direkciji za mere i dragocene metale.\nPosebna pogodnost u vezi sa ovim vebinarom jeste to što materijal za obuku uključuje i uslugu onlajn čitanja standarda SRPS ISO/IEC 17025:2017 i SRPS EN ISO 19011:2018 (u trajanju od 5 dana), što znatno olakšava praćenje obuke.\nNaknada za učešće na vebinaru: 18.000,00 din.\nPrijavite se preko linka: https://forms.gle/vcbRaZdTWb5wfaPj9


I Papa se zauzeo - vreme da SVAKI GRAĐANIN ima redovna primanja\nUniverzalni opšti dohodak je tema koja dobija sve veću pažnju javnosti, između ostalog, i zbog krize nastale zbog epidemije koronavirusom.\nŠpanija je prva zemlja u Evropi koja je najavila da će uvesti prihod koji će najviše da pomogne najsiromašnijim građanima.\nSvetski ekonomski poremećaj koji je izazvala epidemija koronavirusa navela je i papa Franju da u uskršnjem pismu čelnicima uglednih društvenih pokreta sugeriše da je možda vreme da zemlje razmotre uvođenje univerzalnog opšteg dohotka.\nPapa, koji je inače poznat po svom fokusu i snažnom zalaganju za najsiromašnije i najmarginalizovanije ljude na svetu, poslao je pisma liderima društvenih pokreta ističući stanje radničke klase u ovoj krizi.\n„Ovo je vreme da se razmotri univerzalna opšta plata koja bi uvažila dostojanstvo suštinske zadatke koje obavljate”, napisao je Papa u svom pismu. „To bi osiguralo ideal, kako ljudski tako i hrišćanski, a koji se ogleda u tome da nema radnika koji nemaju prava”.\nPapa Franja je u svom pismu takođe napomenuo da su neki radnici sa najnižim zaradama „isključeni od povlastica globalizacije” i često se suočavaju sa teškoćama, pišući kako „ulični prodavci, reciklaže, kočijaši, mali poljoprivrednici, građevinski radnici, krojači, negovatelji…nemaju stalni prihod koji bi im pomogao u ovim teškim vremenima”.\nViše od desetak zemalja sprovodi ili eksperimentiše sa nekim oblikom privremenog ili univerzalnog opšteg dohotka kao odgovor na ekonomski devastaciju i masovnu nezaposlenost prouzrokavanu izbijanjem epidemije.\nŠpanija, na primer, kreće se ka trajnom uspostavljanju univerzalnog opštog dohotka koji je usmeren na najsiromašnije građane pogođene izbijanjem koronavirusa.\nSAD, koje imaju mnogo ograničeniju mrežu socijalne pomoći, su takođe prošle nedelje davale 1.200 dolara kao pomoć ugroženima. Bivši predsednički kandidat Edru Jang koji se kandidovao govoreći o univerzalnom opštem dohotku, kaže da je savetovao Belu kuću da osmisli plan.\nJang je postao poznat po tome što je imao jedinstvenu političku platformu, koja je obuhvatala program univerzalnog dohotka koji je nazvao Dividendom Slobode.\nPrema ovoj inicijativi, svaki odrasli Amweikanac bi mesečno primao po 1.000 dolara.\nPotez kojim se direktno daje novac, kao odgovor na tekuću krizu, predstavlja pomak u javnoj politici, zbog prevladavajućih stereotipa da su ljudi sa niskim primanjima neodgovorni prema novcu.\nDžo Hjuston, generalni direktor neprofitne organizacije GiveDirerect, ljudima pruža direktnu novčanu pomoć, rečeno je za BusinessInsider u martu.\n„Uglavnom započinjemo pretpostavkom da ljudima ne možete jednostavno da date novac. Mi imamo taj aforizam: ‘trebalo bi da naučite čoveka da peca, a ne da mu date ribu’ “. Osećam se kao da smo svi uslovljeni da kažemo da to nije moguće “, rekao je Hjuston.


Troje povređenih u udesima u Kaću, na Novom naselju i na Bulevaru kralja Petra\nHomeHronikaTroje povređenih u udesima u Kaću, na Novom naselju i na Bulevaru kralja Petra\nNovosadska Hitna pomoć je u prethodna 24 časa intervenisala zbog tri saobraćajna udesa.\nPortparol Hitne pomoći doktor Zoran Krulj za 021.rs navodi da su povređena dva muškarca koja su zbrinuta na licu mesta i jedna pešakinja koja je prevezena u Klinički centar Vojvodine.\nPrva saobraćajna nezgoda se dogodila u Kaću u 12:31 časova, na uglu ulica Svetozara Markovića i Moše Pijade, gde je u sudaru dva automobila povređen muškarac star 85 godina. On je pregledan na licu mesta i ostavljen mu je uput za Urgentni centar u slučaju potrebe.\nHitna pomoć je intervenisala i u 15:10 časova na Bulevaru kralja Petra I kod broja 71 gde je oborena pešakinja stara 60 godina. Ona je nakon zbrinjavanja na licu mesta prevezena u Urgentni centar na dalje preglede.\nTreća saobraćajna nezgoda se dogodila u 22:50 časova u Ulici Bate Brkića kod broja 14, na Novom naselju, gde je povređen muškarac star 31 godinu. Ekipa Hitne mu je nakon pregleda na licu mesta ostavila uput za Urgentni u slučaju potrebe.\nPleme Čeroki traži od kompanije Džip da promeni ime terenskom vozilu


Fabrička menza Fijata od 8,5 miliona evra\n► Fabrička menza Fijata od 8,5 miliona evra\nFabrika "Fiat automobili Srbija" otvorila je danas menzu za ishranu zaposlenih, kapaciteta 3.000 obroka dnevno, u kojoj radnik za kompletan obrok plaća 35 dinara.\n"Ostatak do pune cene obroka u iznosu od šest evra, dotira fabrika", rekao je u izjavi novinarima generalni direktor FAS-a Antonio Chezare Ferara. On je istakao da je reč o investiciji, vrednoj 8,5 miliona evra, od čega je sedam miliona uloženo u rekonstrukciju postojećih objekata, a milion i po u opremu.\nU menzi u čijem je sklopu pet fabričkih restorana, osim zaposlenih u toj fabrici, mogu da se hrane i radnici njihovih dobavljača, koji imaju proizvodne hale u fabričkom krugu.\nMeni je raznovrstan, a u ponudi su jela italijanske i srpske kuhinje, koja priprema keterimg firma "Selko".\nObrok se sastoji od supe, glavnog jela koje može biti kuvano, sa roštilja ili pasta, salate i dezert, kolač ili voće. Na meniju je i hrana za vegetarijance, a kako je danas rečeno, za posne dane i u vreme velikih postova biće i posna hrana u ponudi.


Palanačka gimnazija misli na svoje đake: Uručena pomoć učenici čija je kuća izgorela u požaru\nProfesori i učenici posetili porodicu Popović u Azanji, a Tijani uručili laptop i novčanu pomoć.\nĐački parlament Palanačke gimnazije, ali i svi učenici i zaposleni u toj obrazovnoj ustanovi organizovali su i uključili se u akciju prikupljanja pomoći za porodicu Popović iz Azanje čije je domaćistvo za Božić zahvatio požar.\nTijanu Popović, koja je učenica Palanačke gimanzije, danas su posetili njeni drugovi iz škole i profesori i poklonili joj laptop. Pored računara, Tijani su drugovi uručili i određenu sumu prikupljenog novca.\nPodsećanja radi, za Božić je kuća porodice Popović izgorela u požaru, a šteta koju su pretrpeli je nenadoknadiva. Ipak, Tijanina škola želela je da pokaže solidarnost u teškim momentima i pomogne svojoj učenici onoliko koliko to mogućnosti dozvoljavaju.


Ryanair privremeno suspendovao letove za Maltu do 13. decembra\nNiskotarifna avio-kompanija Ryanair odlučila je da privremeno obustavi letove iz Niša prema Malti tokom prve polovine decembra meseca, tačnije od 03. do 13. decembra saošptili su iz ove kompanije\nNa zvaničnom sajtu kompanije Ryanair trenutno se ne mogu se kupiti karte sve do 17. decembra. Prema informacijama sa zvaničnog web sajta ove kompanija letovi bi nakon ovog perioda trebalo da budu nastavljeni prema zimskom redu letanja - dva puta nedeljno ponedeljkom i petkom.\nPretpostavlja se da je do redukcije letova došlo usled nepovoljne epidemiološke situacije u našoj zemlji i stalnih restrikcija i obaveznih testireanja, što podrazumeva i manju potražnju na ovim letovima.\nRyanair nije jedina avio kompanija koja je privremeno suspedovala neke od svojih letova iz Niša. Podsetimo, ranije je to učinila avio kompanija Wizz Air i to ka Beču od 22. novembra do 13. decembra, kao i Malmeu od 1.novembra do 12.decembra, a očekuje se da ovi letovi nakon tog perioda budu nastavljeni.


Na polovini trke Arsićeva je bila druga, ali je posustala u nastavku, pa je završila na četvrtom mestu, uz vreme 8:09.37. Za polufinale joj je bilo potrebno da osvoji jedno od prva tri mesta.\nSigurno je da je u velikoj meri na Jovanu uticalo to što je pred samo takmičenje bila u dvonedeljnom karantinu, zbog korona virusa u veslačkoj ekspediciji, pa je gotovo bez pravog treninga u poslednjih dvadesetak dana ušla u takmičenje.\n25. 07. 2021. u 04:55\nHRVATI "PRISVOJILI" MIKECA: "Prvu medalju za Srbiju osvojio je rođeni Splićanin"\n24. 07. 2021. u 21:10\nNEMCI SE BOJE ĐOKOVIĆA: Novak bi pobedio i vanzemaljca\n24. 07. 2021. u 20:21\nSKANDAL U TOKIJU! Argentinac namerno udario protivnika štapom u glavu dok je ležao na zemlji (VIDEO)\n24. 07. 2021. u 20:18\n"RODITELJI NISU IMALI PARA DA MI PLATE KOŠARKU": Dušan Domović Bulut otkrio kako je završio na basketu\n24. 07. 2021. u 18:51\nJovana Arsić Veslanje Olimpijske igre Olimpijske igre u Tokiju\nNOVAK Đoković je mnogo toga doživeo u prethodne dve sedmice što nije ni sanjao da će biti slučaj, pa čak i da mu jedan neobičan Amerikanac uputi podršku.\n09:55 HIT SNIMAK: Amerikanac zapevao "Veseli se, srpski rode" i podržao Đokovića (VIDEO)


Drvena fasada koja izgleda kao talas - Bravacasa.rs\nDamiani-Holz & KO je kompanija koja već godinama radi u drvnoj industriji, tako da je nova fasada sedišta kompanije potpuno odgovarajuća i potpuno reflektuje ono čime se kompanija bavi.\nItalijanski studio MoDus Architects je savršeno odgovorio na zadatak rekonstrukcije fasade sedišta kompanije Damiani-Holz & KO obmotavši ga u drvo. Svaka drvena planša je na određen način sečena kako bi se na kraju formirao karakterističan talasasti efekat.\nSedište kompanije smešteno je u četvorospratnoj zgradi. U eksterijeru dominira betonska baza i neverovatna, talasasta drvena fasada, dok se u enterijeru mogu naći drveni podovi i ploče od furnira koji ceo prostor čine toplim i odgovarajućim za glavnu delatnost kompanije.\nTagovi: drvena fasada drvo fasada Italija italijanska arhitektura\nKartell plastičan nameštaj u modernom dizajnu\nSpavajte u potpunoj tišini\n01.03.2018 Spavaća soba\nZamislite sebe da spavate na okruglom krevetu i da možete da se okrećete u svim pravcima. Krevet Metamorfosi iz Futura vam pruža komfor koji ne mož...


Oštra Luka - Obavijest za poslodavce iz Federacije BiH koji zapošljavaju radnike iz Republike Srpske\nPorezna uprava Federacije BiH je u proteklom periodu zaprimila značajan broj upita poreznih obveznika iz Federacije BiH koji zapošljavaju radnike sa prebivalištem u Republici Srpskoj\nUpiti poslodavaca su pristigli u vezi pravnog osnova za izricanje prekršajnih sankcija zbog nepodnošenja Mjesečnih prijava poreza po odbitku - Obrazac MOP-1002, prema propisima Republike Srpske.\nShodno navedenom iz Porezne uprave FBiH ukazuju da je propisano da su uplatioci doprinosa dužni najkasnije do kraja mjeseca za prethodni mjesec dostaviti obračun doprinosa Poreskoj upravi RS-a. Ovaj obračun uplatioci doprinosa su dužni dostaviti na obrascu MOP- 1002, koji čini sastavni dio Pravilnika o primjeni Zakona o porezu na dohodak.\nPravni osnov za izricanje novčane kazne prekršajnim nalogom je član 14. tačka v) Zakona o poreskom postupku RS kojim je, između ostalog, propisano da poreski obveznik ima pravo i obavezu da podnosi poreske prijave u obliku, na mjestu i u vrijeme koje je propisano zakonom.\nPorezna uprava Fedracije BiH poziva poslodavce – rezidente Federacije BiH koji zapošljavaju radnike sa prebivalištem u Republici Srpskoj, da shodno navedenim zakonima, podnose propisane porezne prijave i na taj način izbjegnu novčane sankcije koje su propisane Zakonom o poreskom postupku RS i Zakonom o doprinosima RS.\nNalazite se ovdje: NaslovnicaVijestiRegionalne VijestiObavijest za poslodavce iz Federacije BiH koji zapošljavaju radnike iz Republike Srpske


Počela izgradnja 120 stanova za interno raseljene u kampu Konik - EUIC Podgorica\nPočela izgradnja 120 stanova za interno raseljene u kampu Konik\nPODGORICA, 23. mart 2016. – Uz podršku Evropske unije, izgradnja stanova koji će pružiti trajno stambeno rješenje za 120 raseljenih i interno raseljenih porodica iz kampa Konik počela je danas. Izgradnja ovih stambenih jedinica se finansira kroz Regionalni program stambenog zbrinjavanja (RPSZ) u iznosu od 5 miliona eura.\nRPSZ je zajednička inicijativa Bosne i Hercegovine, Hrvatske, Crne Gore i Srbije za pružanje trajnih stambenih rješenja za izbjeglice i raseljena lica. Skoro €28 milionaizdvojeno je za gradnju stanova u Crnoj Gori, gdje je EU bila najveći donator.\n“Ovo pokazuje našu čvrstu posvećenost korišćenju EU fondova za konkretne aktivnosti kojima se pomaže ljudima da zadovolje svoje najosnovnije potrebe – u ovom slučaju pružajući im nešto što većina nas podrazumijeva i uzima zdravo za gotovo – krov nad glavom”, rekao je ambasador Mitja Drobnič, šef Delegacije EU u Crnoj Gori na svečanosti polaganja kamena temeljca za buduće stanove na Koniku.\nAmbasador Drobnič je podsjetio da postepeno zatvaranje kampa Konik identifikovano kao jedan od ključnih prioriteta u Mišljenju Evropske komisije o zahtjevu Crne Gore za članstvo u EU, dodajući da je, u tu svrhu, EU već finansirala izgradnju 5 stambenih zgrada sa 48 stanova koji su završeni u novembru prošle godine.\nMinistarka rada i socijalnog staranja Zorica Kovačević dodala je da je Crna Gora sve bliže ostvarenju cilja zatvaranja kampa Konik.\n“Ponosna sam na sve što je urađeno, na naše evropske partnere i pomoć koju nam pružaju. Nadamo se da ćemo biti u mogućnosti da uručimo 120 ključeva za stanovnike kampa Konik 2 u prvoj polovini 2017. godine, i time ćemo kampove Konik 1 i Konik 2 potpuno regulisati”, kazala je ministarka Kovačević.\nTrajni smještaj nije jedina pomoć stanovnicima kampa na Koniku koja dolazi iz EU. Projekti posvećeni socijalnoj inkluziji raseljenih lica, kako je naveo ambasador Drobnič, doveli su do povećanja broja romske djece koja pohađaju škole širom Podgorice, poboljšanju pismenosti odraslih Roma, bolje informisanosti o mogućnostima zdravstvene zaštite, a neki čak ostvaruju i prihode zahvaljujući skromnim poslovnim aktivnostima započetim kroz ove projekte finansiranje sredstvima EU.


Ukupni bruto krediti MKO, s 30. junom ove godine iznosili su 401,3 miliona KM i čine 83 posto ukupne aktive MKO, dok su neto krediti iznosili 393 miliona KM. Krediti i na bruto i na neto osnovi manji su za četiri posto u odnosu na stanje s 31. decembra 2012. Osnovni izvor sredstava MKO su obaveze po uzetim kreditima koje su 30. juna ove godine iznosile 285,2 miliona KM ili 59 posto ukupne pasive MKO i manje su za devet posto u odnosu na stanje s 31. decembra 2012. godine, navode iz Ureda za informiranje FBA.\nUkupni kapital MKO 30. juna ove godine iznosio je 171 milion KM ili 36 posto ukupne pasive MKO koji je veći za pet posto u odnosu na kraj prethodne godine, od čega je kapital MKF iznosio 170,3 miliona KM ili 99,6 posto, a kapital jednog MKD 0,7 miliona KM ili 0,4 posto. Na nivou mikrokreditnog sektora u Federaciji BiH s krajem drugog kvartala 2013. godine, ostvaren je pozitivan finansijski rezultat u iznosu od 7.505.000 KM. Agencija, u okviru zakonskih mogućnosti, nastavit će poduzimanje nadzornih mjera te uvođenja mikrokreditnog poslovanja u zakonske okvire radi postizanja osnovne uloge mikrokreditiranja.\nViše iz kategorije: « Kursevi stranih jezika Nevjerovatne ponude-Almy travel »


Objavljeno 09.01.2018 09.01.2018 by Admin Nema komentara\nUkoliko dođe do realizacije transfera, srpskog napadača bi u Bordu dočekali zemljaci Milan Gajić i Vukašin Jovanović. Srpski reprezentativac Aleksandar Mitrović na putu je da okonča košmarni period u Njukaslu selidbom u francuski Bordo! Kako javlja francuska radio stanica RMC, šestostruki šampion…\nObjavljeno 03.01.2018 by Admin Nema komentara\nMilan je u nekim opcijama spreman da napravi „trejd“ jer u drugi pravac namerava da pošalje Matea Musakija ili Kristijana Zapatu. Srpski fudbalski reprezentativac Nikola Maksimović mogao bi u januaru da napusti Napoli i pređe u Milan, prenosi Korijere delo Sport. Trener…\nVenger želi Andriju Živkovića!\nObjavljeno 25.12.2017 02.01.2018 by Admin Nema komentara\nProblem u realizaciji predstavlja otkupna klauzula koja iznosi 60 miliona evra. Srpski fudbaler Andrija Živković mogao bi iz Benfike da pređe u Arsenal, prenose portugalski i engleski mediji. Pre nekoliko dana pojavila se informacija da su skauti ‘Tobdžija’ pratili Živkovića, a sada…\nObjavljeno 22.12.2017 by Admin Nema komentara\nTotenhem je ponudio Bešiktašu 3.500.000 evra za iskusnog srpskog defanzivca Duška Tošića i želi ga već u januaru u Londonu, javljaju turski mediji. Ipak, pitanje je da li će ova ponuda zadovoljiti apetite tima iz Istanbula, koji se plasirao u osminu finala Lige šampiona….\nVest Bromvič Albion zainteresovan za Aleksandra Mitrovića\nObjavljeno 22.12.2017 22.12.2017 by Admin Nema komentara\nKako navodi uvek dobro obavešteni Dejli Mejl, Vest Bromvič Albion će pokušati da angažuje napadača Njukasla Aleksandra Mitrovića tokom predstojećeg januarskog prelaznog roka. Trener Njukasla Rafa Benitez u poslednje vreme ne veruje srpskom centarforu i konstantno drži na klupi fudbalera koji se…\nKoliko je realan povratak Filipa Đuričića u Crvenu zvezdu?\nObjavljeno 20.12.2017 02.01.2018 by Admin Nema komentara\nVezista je bio u omladinskoj školi Zvezde, a kasnije je usledio nestabilan period u njegovoj karijeri. Fudbaler Sampdorije Filip Đuričić opet je na meti Crvene zvezde. Njemu uskoro ističe ugovor sa italijanskim klubom, tako da će postati slobodan igrač, što je dobra…\nObjavljeno 15.12.2017 by Admin Nema komentara\nČelnice Benfike su nedavno poručili da žele Živkoviću da izađu u susret, svesni da ga čeka Svetsko prvenstvo, pa bi u ovom trenutku sigurno pristali na pozajmicu. Andrija Živković želi tokom januarskog prelaznog roka da napusti Benfiku, a naredna destinacija srpskog reprezentativca…\n1 2 … 35 Sledeća


Vesić: U toku pripreme za metro - Beograd - Dnevni list Danas\nPočetna » Beograd » Vesić: U toku pripreme za metro\nVesić: U toku pripreme za metro\nZamenik gradonačelnika Beograda Goran Vesić izjavio je danas, gostujući na Radio televiziji Srbije (RTS), da više nije dilema da saobraćaj bolje funkcioniše posle rekonstrukcije Trga Republike, Topličinog venca i Karađorđeve ulice.\n4Piše: FoNet 06. septembra 2019. 20.49\nVesić je istakao da je Beograd veliki grad i da u određeno vreme uvek postoje gužve u saobraćaju, navodeći da u drugim većim gradovima Evrope postoje mnogo veći zastoji nego u srpskoj prestonici.\n„S obzirom da je svake godine u Beogradu povećanje za 50.000 novoregistrovanih automobila, svakodnevno radimo na razvoju nedostajuće infrastrukture koja decenijama nije rešavana“, poručio je Vesić.\nPrema njegovim rečima, u toku su pripreme za izgradnju metroa koji treba da počne da se radi krajem sledeće godine, kao i tunela koji treba da spoji potez od Ekonomskog fakulteta do Pančevačkog mosta. On je naglasio da Beograd nikada nije imao više sredstava u budžetu, koji ove godine iznosi milijardu i 134 miliona evra, i podsetio da je pre pet godina gradski budžet bio svega 630 miliona evra.\nZamenik gradonačelnika je ukazao da Beograd nije obična lokalna samouprava i da se često dešava da izvodi zajedničke projekte sa vladom. „Konkretno, 220 miliona dinara Beograd je dobio za početak izgradnje Doma zdravlja u Borči, čija izgradnja će koštati skoro 800 miliona dinara, a od 1. juna nadležnosti su prešle na Ministarstvo zdravlja, tako da je bilo normalno da nam vlada da deo sredstava“, ocenio je Vesić.\nOn je podsetio da Beograd, kada je u pitanju učešće u porezu na zarade, od Republike dobija 67 odsto, dok sve druge lokalne samouprave dobijaju 77 odsto, i dodao da je samo u periodu od 2011. do 2018. Beograd dobio 30 milijardi dinara manje od drugih lokalnih samouprava.\nOn je najavio za nedelju veliki celodnevni program na rekonstruisanom Trgu Republike, kada će Narodno pozorište obeležiti svoj jubilej, podsetivši da se trg nekada zvao Pozorišni.\nGoran Vesić, metro\n06. septembra 2019. u 21.20\n07. septembra 2019. u 06.16\nTo majstore a sad ce Noveski da napise Agendu kao nekad u Fondu i da krene pljacka metroa dok jos ima poziciju sefa kabineta….\n07. septembra 2019. u 08.03\nZivim za dan da u beogradskim vestima ne vudim.ovu „osobu“.\n09. septembra 2019. u 09.27\nDokle se stiglo sa pripremama za obnovu Terazijske terase, koju godinama najavljujete, kolektora da ne smrdi grad, deponije, podzemnih prolaza, Bezistana, Kneza Milosa…


Formirana Udružena opozicija Srbije, cilj smena bahatog režima zasnovanog na samovlji jednog …\nBeta 10. avgusta 2020. 14:30\nUdružena opozicija Srbije (UOS) formirana je danas potpisom na sporazum ogranizacija koje su i do sad saradjivale u okviru Saveza za Srbiju, kao i neformalne organizacije Srpska opozicija, s ciljem da se, kako je rečeno, „smeni nestručni, bahati, korumpirani, od naroda odrodjeni režim zasnovan na samovolji jednog čoveka“.\n„U borbi za demokratsko društvo borićemo se svim raspoloživim sredstvima nenasilne političke borbe, koja uključuje i sve oblike gradjanske neposlušnosti“, rekao je predsednik Pokreta za preokret Janko Veselinović, predstavljajući ciljeve i članice UO, na konferenciji za novinare tokom koje su se predstavili predstavnici svih članica.\n„Pokret Dveri nije pristupio UOS, mada ispunjava sve uslove da bude u njoj, ali ćemo saradjati medjusobno“, naveo je Veselinović.\nOn je rekao i da su u UOS oni koji nikad nisu saradjivali sa režimom Aleksandra Vučića, ispoštovali su Sporazum sa narodom i nisu izašli na „lažne izbore“.\nPredsednik Stranke slobode i pravde Dragan Djilas izjavio je da je neophodan širok front jer danas u Srbiji, gde „režim sprovodi moderni fašizam“, ni jedna organizacija pojedinačno nije u stanju da mu nanese osbiljniji udrac i zato je SzS prerastao u širu organizaciju.\nKako je naveo, veruje da će se „UOS izboriti za fer i poštene izbore, da ćemo na tim izborima moći da učestvujemo i verujem da ćemo stati iza jednog kandidata na predsedničkim izborima“.\n„Nisam siguran da će ovaj režim u ovom stanju i na vlasti dočekati datum predsedničkih izbora“, rekao je Djilas.\n„SZS je podrazumevao neku vrstu federalne strukture, a UOS se može nazvati, uslovno rečeno, konfederalnom strukturom koja omogućava širi manevarski prostor da pridobijemo podršku gradjana. Ovo je pre svega okrenuto gradjanima, ka tome da nezadovoljstvo koje postoji u Srbiji, a većinsko je, artikulišemo na najprihvatljiviji način velikom broju gradjana – od desnice do levice“, rekao je Lutovac.


Ohrabrujuće vijesti: U FBiH za 24 sata testirano 798 osoba, a pozitivne samo dvije | borak.info\nU posljednja 24 sata u Federaciji BiH je testirano 798 osoba, a na koronavirus su pozitivne samo dvije, potvrdio je na konferenciji za medije član Kriznog stožera FBiH, Goran Čerkez. Dobra vijest je i da se u posljednja 24 sata oporavila 41 osoba.\nIstakao je da je to jako ohrabrujuća informacija koja sve veseli, te da se nada da se ovaj trend neće narušiti s obzirom na to da je Krizni stožer ublažio mjere za osobe starije od 65 i mlađe od 18 godina.\nKada je riječ o ublaženim mjerama, istakao je da dozvola za kretanje djece ne podrazumijeva grupna druženja na igralištima i u parkovima, nego šetnju s roditeljima. S obzirom na to da je pred nama vikend, ponovo je apelirano na sve da se pridržavaju zapovjedi i da ne kompliciraju situaciju koja ide u dobrom smjeru.


Kada zapadni mediji ili političari govore o borbi protiv lažnih vesti, oni podrazumevaju pre svega borbu protiv ruskih medija i njihove propagande ili uticaja. Pokušaj suzbijanje uticaja ruskih medija je ono što preokupira zapadne političare poslednjih meseci. Ruski mediji su se razvili poslednjih decenija,a po kvalitetu i uticaju su dostigli pa i prevazišli velike zapadne medije. Ovaj „problem“ je zapad shvatio tokom predsedničkih izbora u Americi. Tada su ruski mediji, mimo politike establišmenta, koja je preko velikih medijskih kuća podržavala Hilari Klinton, uplivali na medijski prostor zapada i prilično uticali na tok izbora u Americi. Ruski uticaj se nije ogledao u pristrasnom izveštavanju u korist Trampa, već u suptilnom diskreditovanju Hilari Klinton i davanju podjednakog prostora oboma kandidatima.\nRuska medijska kuća RT je angažovala ugledne i dobro poznate američke novinare, poput recimo Lari Kinga, te im dala slobodu kakvu nisu imali na prethodnim američkim medijima. Ovim potezom RT je postala dosta popularnija od tradicionalnih američkih medijskih kuća.\nNajavljena borba pojedinih zapadnih država protiv lažnih vesti sada se čini kao svojevrstan krstaški rat. Da ovaj krstaški pohod na ruske medije izlazi iz okvira borbe za objektivnost i tačnost informacije, te da poprima i ideološke i religiozne predznake, najbolje ilustruje uključenje pape Franje u celu kampanju. Istina, papa Franja nigde nije pominjao Ruse, ali se potrudio da religioznim argumentima podupre borbu protiv famoznih „lažnih vesti“ u momentu kada je kampanja protiv uticaja ruskih medija na svom vrhuncu. Papa je izjavio da su: „Lažne vesti đavo koji je ubedio Evu da pojede jabuku“.\nTakođe je apelovao na novinare da je njihova uloga da zaustave širenje lažnih vesti i da im to nije samo posao nego i misija. Proglašavajući novinare za nove misionare „istine“, papa im zapravo daje „indulgenciju“ za novi krstaški pohod.\nVlasnik najveće društvene mreže Fejsbuk, Mark Zukerberg, je takođe najavio borbu protiv lažnih vesti, navodeći da je previše senzacionalizma, dezinformacija i podeljenosti u današnjem svetu. Zukerberg je najavio nove izmene u njuz fidu koje će dovesti do toga da vidite samo izvore za koje korisnici kažu da su pouzdani. Naravno, Fejsbuk će utvrditi koji su to izvori pouzdani.\nTviter kompanija je nedavno isključila preko 50.000 naloga korisnika za koje tvrdi da su bili povezani sa ruskom propagandom.\nVelika Britanija je najavila formiranje jedinice koja će se baviti demaskiranjem lažnih vesti i sprečavanjem širenja kampanja dezinformisanja koje organizuju druge države. Kada se uzme u obzir da je državni vrh Britanije optužio upravo Rusiju za mešanje u izbore i širenje lažnih vesti, jasno je protiv koga će delovati ova jedinica.\nPored Britanije su i pojedine EU države takođe najavile odlučnu borbu protiv „lažnih vesti“. Francuski predsednik je predložio zakon kojim bi se sprečilo širenje lažnih vesti.\nRuski mediji su zaista postali uticajni. Dovoljno je pregledati domaće internet portale da se primeti da određen procenat informacija potiče upravo sa ruskih medija, pre svega Sputnjika koji kod nas ima svoju redakciju na srpskom.\nBBC i Njujork tajms takođe pokreću svoje redakcije na srpskom, te će od ove godine, uz veliku finansijsku podršku, i oni ostvariti značajan uticaj na srpskom medijskom prostoru. Kao što ruski mediji pre svega plasiraju informacije koje su u interesu Rusije, tako će i zapadni mediji poput BBC-ja i Njujork tajmsa plasirati informacije koje su u interesu njihovih vlasnika. U takvom medijskom sendviču pitanje je šta će ostati od naših domaćih medija, koji se ni po kvalitetu, ni po stručnosti, a pre svega po finansijama, ne mogu porediti sa ruskim i zapadnim medijima.\nBBC Lažne vesti Njujork tajms RT Ruska propaganda\n← UNS: Odbranili smo imovinu od države i NUNS-a\nČlanovi volšebno registrovanog udruženja delili samima sebi novac →


Ponoš na sednici Odbora za odbranu, Šutanovac nije došao\nod Admin taj Čet 25 Dec 2008 - 14:48\nU radu današnje sednice Odbora Skupštine Srbije za odbranu i bezbednost učestvuje načelnik Generalštaba Vojske Srbije general-potpukovnik Zdravko Ponoš\nSednicu na kojoj se raspravlja o dešavanjima u sistemu odbrane zakazao je predsednik odbora Dragan Todorović koji je rekao da je poziv upućen i ministru odbrane Draganu Šutanovcu koji nije došao u skupštinu.\nPonoš je izjavio da bezbednost zemlje nije ugrožena i da Vojska Srbije funkcioniše i istakao da "priče o bilo kakvoj pobuni nisu tačne", zamolivši članove odbora da se sednica ne zloupotrebljava u dnevno političke svrhe.\nIpak, na početku sednice, član Odbora Marko Đurišić iz Demokratske stranke je ocenio da je sednica sazvana kako bi predstavnici radikala nastavili sa "medijskim cirkusom", a ne kako bi zaista obavestili građane o tome šta se dešava u sistemu odbrane.\nĐurišiću je replicirala članica Odbora Nataša Jovanović (SRS), optuživši ga da ima lične razloge i animozitete, te zato konstantno optužuje Todorovića da ne radi svoj posao.\nInače, sednica je zakazana povodom sukoba između ministra odbrane Dragana Šutanovca i načelnika Generalštaba Vojske Srbije general-potpukovnika Zdravka Ponoša.\nU jučerašnjem intervjuu "Politici", Ponoš je izjavio da politika odbrane zemlje ne postoji i da njegov "sukob" sa ministrom odbrane Draganom Šutanovcem "nije sukob dve ličnosti, nego sudar koncepcija o tome gde će Srbija, kao bezbedna zemlja, biti 2015, 2020. godine". Ponoš na sednici Odbora za odbranu, Šutanovac nije došao\nBEOGRAD, 25. decembra (Tanjug) - U radu današnje sednice Odbora Skupštine Srbije za odbranu i bezbednost učestvuje načelnik Generalštaba Vojske Srbije general-potpukovnik Zdravko Ponoš.\nU jučerašnjem intervjuu "Politici", Ponoš je izjavio da politika odbrane zemlje ne postoji i da njegov "sukob" sa ministrom odbrane Draganom Šutanovcem "nije sukob dve ličnosti, nego sudar koncepcija o tome gde će Srbija, kao bezbedna zemlja, biti 2015, 2020. godine".


WizzAir' ukinuo let Tuzla - London\n"WizzAir" ukinuo let Tuzla - London\nIako je u martu sa Međunarodnog aerodroma u Tuzli zvanično uspostavljena linija za London, kompanija "WizzAir" odlučila je da ovu liniju u potpunosti ukine.\nNajveći niskotarifni avioprevoznik u centralnoj i istočnoj Evropi u zimskom periodu letenja smanjio je broj uspostavljenih linija iz Tuzle, te su od 1. novembra ukinuti letovi za London, Bratislavu i Nirnberg.\nLetovi za Bratislavu i Nirnberg ponovo će biti uvršteni u predstojeći raspored letenja krajem marta 2018. godine, dok to neće biti slučaj sa letom za London.\n"Kada je London u pitanju, on je ponovo bio stavljen na novi red letenja, međutim "WizzAir" je donio zvaničnu odluku da to ne učini. Iako je popunjenost bila dobra, ova kompanija je odlučila da let ukine zbog procedura vezanih za izdavanje viza koje će prema njihovim analizama znatno uticati na broj prevezenih putnika", rekao je Rifet Karasalihović, direktor Međunarodnog aerodroma u Tuzli.\nU upravi aerodroma očekuju da će do kraja godine biti zabilježio više od 515.000 putnika.\nViše iz kategorije: « Bacili 1,5 miliona KM - IDDEEA džaba dobija građevinsku dozvolu "Milbauer" platio kašnjenje pasoša »


Direktor carine Kosova: Za tri mjeseca 120 miliona manje uvoza iz Srbije i Bosne - Gorapress.net\n22.02.2019. u 13:36\nDirektor carine Kosova: Za tri mjeseca 120 miliona manje uvoza iz Srbije i Bosne\nGeneralni direktor Carine Kosova, Bahri Berisha je izjavio da je za tri mjeseca od uvođenja takse od 100 odsto na proizvode iz Srbije i Bosne i Hercegovine na Kosovu za 120 miliona eura je opao uvoz robe iz ovih zemalja. Govoreći za agenciju Telegrafi.com, Berisha je rekao da je uvođenje takse u velikoj mjeri smanjilo uvoz robe iz Srbije i BiH.\n“Ako pogledamo evidenciju za 100 dana možemo zapaziti da je bilo manje uvoza za 120 miliona eura. Iz Srbije je manje za 100 miliona eura, dok je iz BiH 20 miliona manji uvoz“, rekao je Berisha.\nPrema informacijama Carine Kosova proizvodi iz Srbije su zamjenjeni proizvodima iz Albanije, Makedonije ali i drugih država, kao što je recimo slučaj sa Kanadom odakle se uvoze značajne količine pšenice, koja se ranije uvozila iz Srbije.\nPrema podacima Carine na Kosovo je u proteklim godinama legalno uvožena roba u vrijednosti do 500 miliona eura.\nKosovski preduzetnici ocjenjuju da je uvođenje takse za robu iz Srbije i BiH vrlo pozitivno uticalo na povećanje proizvodnih kapaciteta i zapošljavanje novih radnika, dok se istovremeno trgovci žale da roba poreklom iz Srbije koju imaju u prodajnim objektima prodaje daleko manje nego li ranije.


Lakazet kao Kembel i Asprilja – BiGportal.ba\nArsenal i Lester Siti priredili su nam spektakularno otvaranje nove sezone Premijer lige sa čak sedam pogodaka.\n‘Tobdžije’ su na kraju savladale ‘Lisice’ posle dva preokreta (4:3), pobednički pogodak postigao je Olivije Žiru, a Aleksandar Lakazet ekspresno ušao među rekordere Ostrva.\nFrancuski napadač napokon je stigao ovog leta na Emirejts iz redova Olimpik Liona, da bi mu samo 94 sekunde i jedan šut bili dovoljni da izazove erupciju navijača londonskog kluba.\nSkrenuo je centaršut Mohameda Elnenija u mrežu Kaspera Šmajhela i tako izjednačio rekorde Kevina Kembela i Faustina Asprilje, koji su do sada delili rekord za najbrži pogodak na otvaranju nove sezone elitnog takmičenja u Engleskoj.\nKempel, nekadašnji ljubimac navijača Arsenala, dospeo je na spomenutu listu pogotkom protiv Mančester Sitija na Hajberiju 1994. godine, dok je legendarni Kolumbijac to učinio u okršaju Njukasl Junajteda i Šefild Venzdeja.\nIpak, nisu golovi na otvaranju sezone ništa novo za sjajnog Francuza, pošto je u poslednjih pet sezona u uvodnim susretima čak sedam puta pogađao mrežu rivala, počev od duela s Nicom u dresu Liona 2013. godine.


Dve milijarde dinara bespovratnih sredstava za preduzetnike, mala i srednja preduzeća – Plodna Zemlja\nDve milijarde dinara bespovratnih sredstava za preduzetnike, mala i srednja preduzeća\nMinistarka privrede Anđelka Atanasković i predsednik Privredne komore Srbija Marko Čadež obišli su kompaniju Tehnomarket u Pančevu.\nPrivredna komora Srbije, zajedno sa kompanijama, radiće na definisanju programa podrške Vlade Srbije, usmerenih na razvoj visokih tehnologija u skladu sa potrebama privrede, na većem uključivanju naših kompanija u realizaciju državnih i projekata lokalne samouprave, kao i podsticanju zelene gradnje”, rekao je Marko Čadež.\nMinistarka Anđelka Atanasković je ovom prilikom istakla da je Ministarstvo privrede otvoreno za sve inicijative i predloge za unapređenje privrednog ambijenta i otklanjanje prepreka sa kojima se privrednici susreću u svakodnevnom poslovanju.\n„Upravo zato zajedno sa Privrednom komorom Srbije u narednom periodu organizovaćemo posete privrednicima na lokalu, kako bismo čuli njihove probleme i zajednički pronašli rešenja, ali i kako bismo predstavili programe podrške Ministarstva koje će moći da koriste tokom ove godine“, rekla je ona.\nZa podsticaj razvoja preduzetništva za žene i mlade 100 miliona dinara\nAtanasković je naglasila da je Ministarstvo privrede obezbedilo dve milijarde dinara bespovratnih sredstava za četiri programa finansijske podrške.\n„Za Program podrške malim i srednjim preduzećima za nabavku opreme opredeljeno je 1,55 milijardi dinara, za Program podsticanja preduzetništva kroz razvojne projekte 200 miliona dinara, a za Program podsticanja razvoja preduzetništva kroz finansijsku podršku za početnike u poslovanju 150 miliona dinara. Ove godine prvi put imamo i Program podsticanja razvoja preduzetništva kroz finansijsku podršku za žene i mlade, za koji smo izdvojili 100 miliona dinara“, rekla je ona.\nU poseti Tehnomarketu Foto: Privredna komora Srbije\nMinistarka je objasnila da pored programa finansijske podrške Ministarstvo obezbedilo set usluga kojim obezbeđuju i ono što je nekima možda značajnije od novca, a to su neophodne informacije, besplatne obuke, savetodavne usluge i mentoring.\nPredsednik Privredne komore Srbije Marko Čadež rekao je da je ponosan što je sa ministarkom privrede u ovako uspešnoj domaćoj kompaniji. Kako je istakao Tehnomarket iz Pančeva uspešno se bori na više od 40 tržišta na svim kontitentima.\n“Prošle godine, u godini korone, investirali su dva miliona evra u logistički centar. Želimo da pomognemo ovakvim kompanijama u daljem visokotehnološkom razvoju”, naglasio je predsednik PKS.\nVlasnik kompanije Tehnomarket Miroljub Kršanin zahvalio je zvaničnicima na poseti i istakao da je ona izuzetno značajna za njih jer su izneli svoja razmišljanja.\n„Odluka da se obiđu kompanije u Srbiji je veoma dobra, jer ima šta da se čuje. Postoji veliki broj dobrih kompanija, iskusnih i na međunarodnom tržištu, kao što je i naša”, rekao je Kršanin.\nMarko Čadež, predsednik Privredne komore Srbije, zamolio je Vladu Srbije da u državne i projekte opština što više uključuje i uspešne domaće firme kao što je Tehnomarket, koja posluje na zahtevnim inostranim tržištima.\n„Svakodnevno osluškujemo predloge i inicijative privrede da vidimo gde su problemi i gde može da se pomogne, i da zajedno sugerišemo Vladi Srbije predloge podsticajnih mera i ono što je važno za privredu.\nTehnomarket Pančevo bavi se proizvodnjom visokotehnoloških i kvalitetnih aluminijumskih konstrukcija sa primenom u građevinarstvu i zapošljava više oko 100 radnika.\nTagoviAnđelka Atanasković Marko Čadež Ministarstvo privrede PKS Privredna komora Srbije\nU PKS osnovana Sekcija za omladinsko preduzetništvo\nFinale PowerUP Programa za podršku kompanijama sa područja Zapadnog Balkana MEĐU NAGRAĐENIMA i dve kompanije iz Srbije NF INNOVA i BLINKING\nBanke • Preduzetništvo\nMIKRO, MALA, SREDNJA PREDUZEĆA Dobro je imati ideju za pokretanje biznisa, ali je veoma važno imati plan\nKORAK PO KORAK – Šta vam je potrebno za otvaranje CVEĆARE\nJelena Janković iz Vranja “Nanin recept s juga” Pobedila opaku bolest i zajedno sa ćerkama Tanjom i Bojanom pokrenula preradu voća i povrća


Za 29. januar najavljen je veliki protest protiv zagađenja u nekoliko gradova Srbije, Foto: VOA\nProtest "Za čist vazduh" ispred zdanja Skupštine grada Beograda i protesna šetnja do Vlade Srbije održani su u petak uveče u organizaciji Inicijative "Ne davimo Beograd" i Građanskog fronta.\nIako je neposredno pre početka protesta Beogradom, posle nekoliko veoma maglovitih dana tokom kojih je vazduh bio veoma zagađen, konačno počela da duva spasonosna košava, koja je maglu rasterala i pročistila vazduh, okupljeni su simbolično nosili medicinske i maske protiv zagađenja.\nZahtevali su od vlasti hitne i konkretne mere u borbi protiv zagađenja, uz poruku da su zgroženi reagovanjem vlasti.\nVazduh u Beogradu i mnogim gradovima u Srbiji "bukvalno ubija" poručili su organizatori i zatražili hitnu primenu potrebnih mera.\nOni su za 29. januar najavili održavanje protestnih marševa za čist vazduh u Beogradu i mnogim gradovima u Srbiji.\nUkoliko ne bude čistog vazduha, neće biti ni mira za partijsku elitu, upozorio je predstavnik Inicijative Vladimir Radojičić obraćajući se okupljenima ispred Skupštine Grada.\nOn je poručio gradskim i republičkim vlastima da, ukoliko nisu u stanju da reše problem zagađenja vazduha, napuste funkcije.\nPustite nas, mi ćemo rešiti problem, poručio je Radojičić.\nProtest u Beogradu zbog zagađenja vazduha, Foto: VOA\nOn je podsetio da je predsednik Srbije Aleksandar Vučić uverevao građane da zagađenje traje dan ili dva godišnje i da treba da "biramo između vazduha i crkavice koju on naziva životnim standardom", dok je premijerka Ana Brbabić rekla da nema mesta panici i da je formirana radna grupa.\nZgroženi smo prebacivanjem odgovornosti na građane, želimo konkretne mere, naglasio je Radojičić.\nProfesor Fizičkog fakulteta Vladimir Đurđević podsetio je na to da vazduh u Beogradu nije dobar godinama i da je taj problem ozbiljan čitavu poslednju deceniju, a da ga je javnost postala svestna ove godine zbog lako dostupnim različitim internet aplikacijama.\nProtest "Za čist vazduh" ispred zdanja Skupštine grada Beograda i protesna šetnja do Vlade Srbije održani su u petak uveče u organizaciji Inicijative "Ne davimo Beograd" i Građanskog fronta. (Foto: Veljko Popović, VoA)\nAplikacije su posebno validne kad granične vrednosti budu pređene za nekoliko puta, rekao je on i dodao da treba dati i podršku drugim gradovima, da problem zagađenja bude rešen u celoj zemlji, a ne samo u Beogradu.\nAktivista Građanskog fronta iz Valjeva Ljubomir Radović rekao je da taj grad drži neslavni rekord u Srbiji, jer je svojevremeno izmereno 807 čestica praškaste materije po kubnom metru vazduha, a da su se stanovnici i prošle noći gušili, kao i prethodnih 50-60 dana za redom.\nOn je ispričao da je u tom gradu tokom prethodne noći, u Valjevu dogodila "zanimljiva pojava" koja je u poslednje vreme nazvana "industrijskim snegom".\n"To je sneg koji nastaje u nižim slojevima atmosfere, ne pada iz oblaka, nastaje od aerostola, zagađenih materija. Zaista, mi smo se u Valjevu i noćas, kao i prethodnih 50-60 dana gušili od takvog vazduha", rekao je Radović.\nIzneo je i podatak da u Valjevu godišnje 250 ljudi umre od posledica zagađenosti vazduha.\nNaše vapaje iz Valjeva niko ne čuje, posebno oni partijski ortaci koje na funkcije postavljaju SNS i SPS banditi. Na sreću, građani se bune. Kad se Beograd probudi, biće situacija bolja i za nas u manjim sredinama, konstatovao je Radović.\nNatalija Simović iz "Ne davimo Beograd" podsetila je da Srbija poslednjih dana, osim u tenisu, osvaja prva mesta svetskih lista i po zagađenosti vazduha.\n"Osvojili smo drugo mesto i po činjenici da preko 6.000 ljudi svake godine prerano umre od posledica aero zagađenja", rekla je ona. "To ni najmanje ne pogađa Vladu Srbije. Jedino što nam preostaje je da se sami organizujemo".\nNa protestu su ponovljeni zahtevi upućeni pre tri meseca gradonačelniku i Vladi Srbije, sa predloženim dugoročnim i kratkoročnim merama, a traži se njihova primena hitno i bez odlaganja.\nUčesnici protesta su potom otišli u šetnji do Vlade Srbije, gde su ponovo ostavili svoj predlog mera.


Mladi iz regiona udruženi mogu sve: Uspešno završen Regional Youth Peace Lab 2021 - LookerWeekly.com magazin\n· 11/05/2021 ·2 min read\nProglašeni su pobednici regionalnog takmičenja Regional Youth Peace Lab 2021, nedavno održanog u online formatu uz učešće 120 takmičara iz zapadnog Balkana.\nPred takmičarskim timovima su se našla tri segmenta – obrazovanje, mobilnost mladih i mir i nasleđe prošlosti, a cilj je bio da se kreiraju konkretni predlozi javnih politika za izazove s kojima se svi građani regiona suočavaju i pokazati načine na koji se problemi iz ovih oblasti mogu prevazići. Nakon 12 dana rada sa 20 mentora dobili smo inovativna rešenja kojima učesnici žele direktno da utiču na svoju budućnost. U toku dvodnevnog glasanja za najbolje predloge pristiglo je više od 5.600 glasova. Celokupno takmičenje odvijalo se na dizajniranoj virtuelnoj platformi.\n„UNFPA u Bosni i Hercegovini ceni priliku u okviru zajedničkog projekta UN-RYCO da stvori prostor koji nadograđuje i usmerava neiskorišćeni potencijal mladih osoba u regionu. S obzirom na ograničavajuće okolnosti pandemije COVID-19, naša misija je da kreiramo virtuelno mesto u kome mlade osobe na zapadnom Balkanu mogu dobiti mentorstvo, podršku i sve što im je potrebno za izradu najboljih mogućih predloga politika, pokazujući da su mlade osobe uvek deo rešenja – ako im se pruži šansa”, rekao je John Kennedy Mosoti, UNFPA predstavnik za Bosnu i Hercegovinu, direktor za Republiku Severnu Makedoniju, Srbiju i Kosovo (UNSCR 1244).\nNajuspešniji u oblasti “Obrazovanje – kvalitet i reforma obrazovanja u regionu kako bi se bolje odgovorilo na izazove 21. veka” bili su Arta Lulgjuraj, Azra Hodžić i Suhejra Azemi. Najviše bodova u oblasti “Mobilnost mladih – mobilnost mladih u regionu u pogledu studiranja, putovanja, rada i učenja” osvojio je tim koji čine Mersid Kajić, Nikola Ninković i Sabina Poplata, a najbolja rešenja za oblast “Mir i nasleđe prošlosti – teret nasleđenih trauma postkonfliktnih generacija” predstavili su Alida Bojadžić, Antigona Imeri, Anisa Fejzo, Dajana Saliu, Haris Tutić i Loresa Statovci.\nRune Brandrup, stručnjak programa za mlade Populacijskog fonda Ujedinjenih nacija (UNFPA), poručio je na ceremoniji proglašenja pobednika da su mladi pokazali strast, kreativnost i inovativnost koja je potrebna za drugačiju dinamiku regiona Zapadnog Balkana i suočavanje sa prošlošću dok se u isto vreme suočava i sa izazovima 21. veka.\n„Mladi ljudi u ovom regionu mogu postići sve ako rade zajedno i udruže snage na temama koje su im važne, a to je ovo takmičenje još jednom dokazalo”, poručila je Vladica Jovanović, organizator projekta Regionalne kancelarije za saradnju mladih (RYCO).\nTimovi su bili sastavljeni od mladih osoba iz regiona zapadnog Balkana, a kroz rad sa stručnjacima iz različitih oblasti politike, univerzitetskim profesorima, nekadašnjim ministrima, zaposlenima u industriji i mladim ekspertima učili su, sarađivali i zajedno osmislili 18 rešenja za tri ponuđena izazova. Svoja rešenja imali su priliku da predstave javnosti kroz trominutna video izlaganja.\nNajuspešniji učesnici izborili su se za vredne nagrade i sertifikat o učešću, Amazon Kindle uređaje i poklon vaučere iz nagradnog fonda od 5.000 USD, a njihovi predlozi javnih politika biće objavljeni u Knjizi omladinskih politika (Youth Policy Book) WB6 i Vodiču za razvoj inovativnih javnih politika.\nRegional Youth Peace Lab (RYPL) 2021. organizovali su Regionalna kancelarija za saradnju mladih (RYCO), Fond za izgradnju mira Ujedinjenih nacija (PBF), Razvojni program Ujedinjenih nacija (UNDP) i Populacijski fond Ujedinjenih nacija (UNFPA), u saradnji sa Fondacijom Mozaik.\nCeremoniju proglašenja pobednika možete pogledati na ovom linku:\nMala proslava – velika glavobolja!\nReaguj ljudski – PROTIV NASILJA\nDa li su vaše kritike dobronamerne?\nPoštujte intimu svojih prijatelja


Podrška inicijativi za otvorenu vlast | Analitika\nJavne institucije prikupljaju i proizvode veliki broj podataka tokom obavljanja poslova iz svoje nadležnosti. Objavljivanje tih podataka doprinosi većoj transparentnost javnog sektora, te uključivanju građana u rasprave o pitanjima od javnog značaja. Također, otvoreni javni podaci predstavljaju resurs za kreiranje inovativnih proizvoda i usluga, razvoj različitih vrsta aplikacija, kao i provođenje naučnih istraživanja. Brojne zemlje u svijetu prepoznale su širu društvenu korist koju imaju javni podaci, te na različite način potiču otvaranje i ponovnu upotrebu javnih podataka.\nU sklopu projekta "Podrška inicijativi za otvorenu vlast", Analitika provodi istraživanje o postojećim praksama i politikama u domenu otvaranja javnih podataka u Bosni i Hercegovini. Rezultat projekta jeste policy analiza koja će ukazati na izazove u domenu objavljivanja javnih podataka u BiH, te ponuditi konkretne preporuke za kreiranje uslova za korištenje podataka u komercijalne i nekomercijalne svrhe u BiH.\nCilj projekta jeste doprinijeti realizaciji inicijative Partnerstvo za otvorenu vlast u BiH, kao i ukazati na društveni, ekonomski i naučno-istraživački potencijal otvaranja podataka u posjedu javnog sektora.\nProjekat finansira Vlada Ujedinjenog Kraljevstva.


I Interpol u akciji otkrivanja lažnog meda, 40 odsto falsifikata u Srbiji – Niški.Press – Sa Vama 24h\nHome›Društvo›I Interpol u akciji otkrivanja lažnog meda, 40 odsto falsifikata u Srbiji\nI Interpol u akciji otkrivanja lažnog meda, 40 odsto falsifikata u Srbiji\nPri kraju je velika akcija otkrivanja lažnog meda, najšira koja je ikada sprovedena u Srbiji, i sve ukazuje na to da će rezultat biti šokantan. Preliminarni rezultati su pokazali da 40 odsto meda na domaćem tržištu nije ispravno, u EU 10 odsto, a u SAD je čak 70 odsto meda falsifikat, rekao je za RTS Rodoljub Živadinović, predsednik Saveza pčelarskih organizacija Srbije.\nMed je, po definiciji, prirodna supstanca, proizvod medonosnih pčela od sakupljenog nektara biljaka kome dodaju sopstvene specifične supstance. To je namirnica istovremeno i biljnog i životinjskog porekla i po tome je jedinstvena, a zbog izuzetnih svojstava koristi se i kao hrana i kao lek.\nMeđutim, na tržištu Srbije je sve manje kvalitetnog meda, a sve više proizvoda sumnjivog porekla i još sumnjivijeg kvaliteta.\nU toku je velika akcija otkrivanja lažnog meda, u koju je uključena veterinarska inspekcija Ministarstva poljoprivrede, a predvodi je Ministarstvo unutrašnjih poslova.\nNa Svetski dan pčela, Rodoljub Živadinović, predsednik Saveza pčelarskih organizacija Srbije, rekao je za RTS da je ovo velika svetska akcija u koju se uključio i Interpol.\nPrema njegovim rečima, analize su pokazale da firma “Hani med” falsifikuje med. Pokazalo se da je ona do sada prolazila sve analize, ali zahvaljujući novoj tehnologiji, koja se primenjuje na Hemijskom fakultetu, dokazalo se da falsifikuje med.\n“Naloženo je firmi ‘Hani med’ da sve količine povuče sa tržišta, što nije urađeno. Njihov med se nalazi i dalje u svim trgovinama. Procenili su da je rizik od kazne manji od profita”, naveo je Živadinović.\nKaže da je imao iskustva i sa pekarskim medom, koji je legalan. Nastaje kada se med pregreje, jer se tad oštećuju neka svojstava i tada može da se koristi u pekarskoj industriji za kolače, ali to mora da se naznači.\n“Nisam video ispravno deklarisan pekarski med u Srbiji i to je problem”, rekao je Živadinović i dodao da Srbija nema zakon kao EU, na osnovu kojeg bi kažnjavala one koji se bave falsifikovanjem hrane.\nNaveo je primer Holandije, gde se falsifikatorima zatvara firma na dve godine i ne mogu da je otvore ni na članove porodice, pa nikome ne pada na pamet da se time bavi.\nNapominje da pčelare proizvodnja bagremovog meda košta 800 dinara, a one koji falsifikuju 100 dinara, tako da oni idu svesno na falsifikovanje jer imaju veću zaradu.\n“Preliminarni rezultati su pokazali da 40 odsto meda na domaćem tržištu nije ispravno, zato smo pozvali da se prijavljuje svaki neispravan med. U EU 10 procenata, a u SAD čak 70 posto je falsifikovanog meda” rekao je Živadinović.\nKad nema bagrema, onda nema ni meda od bagrema, a kod falsifikatora uvek ima svih vrsta meda.\n“Ideja i akcija nam je uspela, naši proizvođači sada mogu da plasiraju robu bez posrednika, po realnim cenama. Garantujemo kvalitet, ako ne želite da budemo najbolji, nemojte da radimo. Naša svaka tegla ima serijski broj. Imate puno ime i prezime meda”, rekao je Živanović i napomenuo da se njihov med analizira i u Srbiji i u inostranstvu.\nAko je otkupna cena bagremovog meda 800 dinara, ne možete ga kupiti po 800 dinara u trgovini, već po 1.200 i 1.300 dinara, ako je jeftiniji, napominje, to ukazuje da nešto nije u redu.\n“Koristimo i ovaj kišni dan da pokažemo značaj pčela za okolinu. Poklonićemo pola tone meda bolesnoj deci, NURDOR-u, kao i bolnicama u Beogradu, Novom Sadu i Nišu”, zaključio je predsednik Saveza pčelarskih organizacija Srbije.\nPosle protesta u Leskovcu iz Ministrastva poljoprivrede najavili veću otkupnu cenu paradajza


U Elektroprivredi RS otkaz za više od 1.000 radnika – Haber.ba\nU Elektroprivredi RS otkaz za više od 1.000 radnika\nElektroprivreda RS - mojahercegovina.com\nNegativni trendovi koje bilježi privreda RS, koji se ogledaju u padu industrijske proizvodnje i izvoza, zahtijevaju konkretna rješenja – upozorio je direktor Privredne komore RS Pero Ćorić u obraćanju entitetskom parlamentu tokom rasprave o Prijedlogu programa ekonomskih reformi do 2022. godine.\nPredsjednik Konfederacije sindikata RS Željko Tepavčević izrazio je nezadovoljstvo zbog najavljenih reformama u zdravstvu te smatra da bi se trebalo 100 posto povećati zarade medicinskim sestrama i tehničarima kako stručni kadrovi ne bi odlazili u zemlje Evropske unije, prenosi “Fena”.\n“Imamo čak pojavu njihovih odlazaka u Federaciju BiH, što je za RS porazno”, ustvrdio je on.\n“Kada je u pitanju ‘Elektroprivreda RS’, Vlada se kroz Sporazum pristupanju Evropskoj energetskoj zajednici u skladu s trećim energetskim paketom, obavezala na restrukturiranje ‘Elektroprivrede’, u prvoj fazi kroz odvajanje snabdijevanja od distribucija te optimalizacije broja zaposlenih, a procijenjeno je da je u prvoj fazi njih 15 posto samo u distributivnim preduzećima. Kada se tome dodaju i oni radnici, koji su sada prebačeni u snabdijevanje, dođemo do cifre od više od 1.000 radnika, koji moraju da budu zbrinuti kroz adekvatan program”, rekao je Tepavčević.\n“Glavni ciljevi politika Vlade RS do 2022. godine sažeti su u sedam strateških ciljeva. To su povećanje konkurentnosti i produktivnosti privrede, u cilju povećanja plata, održiv zdravstveni sistem, efikasan ukupan javni sektor, obrazovni sistem i tržište rada prilagođeni potrebama privrede, poboljšanje demografske pozicije, istraživanje, razvoj, inovacije i digitalna ekonomija te evropske integracije, regionalna i međunarodna saradnja”, rekao je entitetski premijer Radovan Višković.\n“Sva javna preduzeća u RS u 2020. godine treba da izađu sa planom reorganizacije, te jasno definisanim smanjenjem broja radnika, načinom smanjenja obaveza i jasno definisanim prihodom koji će obezbijediti kroz domaćinsko poslovanje bazirano na korporativnim principima”, precizirao je Višković.\nTeme:Elektroprivreda RS, izdvojeno, otkazi, prestrukturisanje


Od Crne Gore niko nije tražio otvaranje vojnih baza na njenoj teritoriji\nCrnogorski ministar odbrane Milica Pejanović-Đurišić izjavila je da od Crne Gore niko nije tražio otvaranje vojnih baza na njenoj teritoriji. Đurišićeva je istakla da postoji precizna procedura kada je riječ o posjetama stranih brodova crnogorskim lukama i da se Crna Gora drži te procedure.\n"Nije nikada bilo ni riječi o otvaranju stranih vojnih baza u Crnoj Gori. Nikada niko, pa ni NATO niti Rusija, nije tražio da ima svoje baze kod nas", rekla je Đurišićeva podgoričkim medijima. Ambasador Rusije u Podgorici Andrej Nesterenko rekao je ranije da je Rusija bila zainteresovana da razgovara sa čelnim ljudima crnogorske Vojske o mogućnosti da njeni ratni brodovi pristaju u luke Bar i Kotor.\nPrije nekoliko dana crnogorksi mediji objavili su da su Rusi tražili da instaliraju vojnu bazu u Crnoj Gori. Nesterenko je rekao i da bi brodovi dolazili isključivo zbog "humanitarnih razloga", ali da u crnogorskom Ministarstvu odbrane nisu htjeli ni da čuju za to.


Podeljeni u posebne grupe, od prvog do osmog razreda osnovne škole, deca treninge počinju već od ranih jutarnjih časova. Akoš Ponus iz Horgoša kaže da je počeo da igra fudbal već sa od šest godina: „Ove godine će biti četvrta godina kako igram fudbal. Jednom su kod nas farbali zidove, i molerov sin je išao na fudbal. Pitali su me da li bih i ja želeo da idem na fudbal. Rekao sam da, i od tada igram fudbal."\nAdrian Sel takođe igra fudbal već od malih nogu. U kamp dolazi već četvrtu godinu zaredom: „Svaki dan ima dva treninga. Pre-, i poslepodne. Svakih trening traje sat, maksimalno sat i po vremena. Treninzi su prilično naporni, posebno kada je sunčan dan."\nDarko Veselinov, jedan od organizatora fudbalskog kampa, ističe da se sa decom bavi 10 trenera i 6 vaspitača, i fokus pre svega stavljaju na poboljšanje tehnike.\nDarko Veselinov, trener, koordinator, Fudbalska akademija „Njerš Ištvan", Totovo Selo: „Prvi i glavni cilj kampa nije da dete nauči da igra fudbal, jer ko se razume u ovaj sport, zna da fudbal ne može da se nauči za 4 ili 5 dana, ali mogu da se upoznaju, mogu da sklapaju prijateljstva, koja će posle toga ostati za ceo život. Dakle, prijateljstvo je to što ostaje, i uspomene. Mi ovde pokušavamo da malo korigujemo greške, ali da nauče da igraju fudbal za 4-5 dana, to nije moguće."\nTrener je dodao da je njihov cilj takođe da privuku mlade u svet fudbala, da navedu decu da zavole ovaj sport, i da na taj način promovišu rad akademije.


Skarlet Johanson ulazi u istoriju Prolog\nSkarlet Johanson iza sebe već ima tri uspešna filma o super-herojima tako da nije čudo što producenti neverovatnim honorarom od 16 miliona evra žele da je pridobiju i za četvrti. Ukoliko prihvati, Johansonova će postati najplaćenija glumica svih vremena.\nMladoj glumici navodno je ponuđeno 16 miliona evra da bi se pojavila u nastavku izuzetno uspešnog ostvarenja „Osvetnici“.\nOvaj neverovatan honorar načiniće Skarlet Johanson najplaćenijom glumicom svih vremena.\nProducenti se nadaju da će glumica pristati da ponovi ulogu Nataše Romanov iz Osvetnika koji su zaradili preko milijardu evra na bioskopskim blagajnama.\nAstronomska suma ponuđena Skarlet Johanson zaseniće 15 miliona evra koliko je Andželina Žoli dobila za ulogu u filmu „The Tourist“ 2010. godine.\nNatali Portman bi mogla glumiti Džeki Kenedi


Kako da odmaglim stakla na automobilu, a kako najlakše da skinem inje? - BIGportal.ba\nKad dođe zima, najbolje bi bilo da su nam kola u garaži, ili, ako su napolju, da ih prekrijemo prostirkom, kartonom ili folijom. Međutim, ili nemamo garažu, ili nemamo vremena da redovno prekrivamo automobil, pa se na staklima uhvati led.\nMarko Stupar iz “Auto stakla Ivanić” kaže za RTS da je neophodno podešavanje ventilacije iznutra, da je potrebno filter mikro klime redovno da se menja, a ukoliko je zapušen, vazduh neće biti dovoljno jak da osuši, pa je potrebno da se sve duvaljke usmetre na šoferku i da se zatvore sve ostale.\nUkoliko se desi da se na kolima ujutru pojavi inje, rastvor sa alkoholom može da posluži, kao prva pomoć u rešavanju tog problema.\n“Prskalica obična za pranje stakla, koju svi u kući imamo, u nju sipamo 2/3 alkohola i 1/3 vode po mogućnosti destilovanu vodu, promućka se i takva smesa se koristi ili veče pre ili ujutru, na led ali je on samo dobar za tanak led”, savetuje Stupar.\nStrugalice i metlice mogu da posluže za skidanje leda, ali treba biti oprezan prilikom njihove upotrebe jer mogu da izgrebu staklo. “Ljudi nam često dolaze sa problemom, kako nakon upotrebe sa njima da ispoliraju staklo, ali jedino rešenje u takvoj situaciji je zamena stakla”, upozorava Stupar.\nPolivanje vrelom vodom – nikako\n“Polivanje vrelom vodom nikako, ono što sam čuo da ljudi rade je da koriste toplu ili mlaku vodu, koja im pomaže da brže otope led, ali nikako vrelu, ako je budete koristili družićemo se u servisu”, naveo je Stupar.\nSprejevi na pumpama pomažu da se brzo odmrzne led, ali nisu svi dovoljno pouzdani, jer nije provereno koliko hemija koju sadrže može da ošteti staklo.\nStrpljenje vozača da pripremi i dovoljno zagreje automobil, kako bi se postigla optimalna temperatura na kojoj se postepeno skida led je najbolja opcija za sigurnu zaštitu automobila od mraza.


Bivša premijerka Hrvatske Jadranka Kosor kritikovala je danas predsednika Srbije Aleksandra Vučića rekavši da je relativizovao incident koji je izazvao poslanik Srpske radikalne stranke i osuđeni ratni zločinac Vojislav Šešelj i zbog kojeg je prekinuta poseta delegacije Hrvatskog sabora Srbiji.\n"Vučić (sinoć) govori načelno o tom događaju ne spominjući ime i prezime osuđenog ratnog zločinca, kaže da će to štetiti Srbiji, ali odmah relativizuje i izmišlja događaje na koje je naišao tokom posete Hrvatskoj, odnosno izmišlja paljenje zastave i tešku situaciju u kojoj se on našao u Hrvatskoj", rekla je Jadranka Kosor za televiziju N1.\nOna je ocenila da je "neobično" što nema ni jedne fotografije ili snimka incidenta.\n"Sigurno na ulazu u Skupštinu postoje nadzorne kamere i službe koje moraju reagovati u takvim slučajevima. Sigurno je i dalje svaki dolazak hrvatskih funkcionera u Srbiju svojevrstan događaj visokog rizika", kazala je Jadranka Kosor.\nOna je ocenila da su juče dostupne informacije bile dovoljan povod da se poseta prekine. "To je provokacija za koju ja ne mogu, a da ne sumnjam da službene vlasti Srbije nisu očekivale barem u naznakama", rekla je bivša premijerka i dodala da je "očito da nisu preduzete sve mere da se to spreči".


B92 - Izbori 2012 - CeSID broji glasove javno\nnedelja 20.05.2012 | 08:16\nCeSID broji glasove javno\nBeograd -- CeSID će zajedno s novinskom agencijom Tanjug organizovati praćenje i izveštavanje o toku izbornog procesa i samom rezultatu izbora za predsednika Srbije.\nU skladu sa dosadašnjom praksom, CeSID će praviti dva preseka rezultata. Prvi će biti preliminarna procena izbornih rezultata, drugi - finalna procena izbornih rezultata.\nRezultati koji će biti prezentovani u izbornoj noći ne uključuju podatke sa teritorije Kosova i Metohije.\nTo je i jedan od razloga zbog kojih će se CeSID suzdržati od davanja preliminarne i finalne procene o rezultatima izbora ukoliko razlika između dvojice kandidata u drugom krugu predsedničkih izbora bude minimalna.\nCeSID podseća i da je tokom parlamentarnih izbora 6. maja obavio isti proces koji planira za drugi krug, kao i da je objavio preliminarne i finalne procene izbornih rezultata.\nRazlike koje se mere jednim mandatom zabeležene su kod liste oko DS (RIK 67, CeSID 68), koalicije oko SPS (44 i 45), D SS (21 i 20), Preokreta (19 i 20), SDA Sandžaka (2 i 1) i KAPD (1 i 0).\nKod svih ostalih lista rezultati, odnosno procene RIK-a i CeSID-a su se poklopile iako su rađene sa četiri dana razlike.\n"Ovo će biti svojevrsni EKG oba kandidata, i rezultati sa svih biračkih mesta našeg reprezentativnog uzorka će se prikazivati na velikom ekranu....Imamo 1000 posmatrača širom Srbije. Imali smo i poziv da se poveća broj naših posmatrača, ali zakon ne daje mogućnost za tako nečim između dva izborna kruga," rekao je Marko Blagojević, programski direktor CeSID-a gostujući juče u vestima B92.\nUpitan kakva su očekivanja što se tiče izlaznosti u drugom krugu predsedničkih izbora, Blagojević je podsetio na 2004. godinu kada je izlaznost u drugom krugu bila 40 odsto, a 2008. čak 70 odsto.\nOn je napomenuo da se može očekivati solidna izlaznost, i da nema dileme da će izaći preko polovine birača.


Delije imaju trik da masovnije nabave karte za Jang Bojs, moraće da se paze albanskih provokacija! - Telegraf.rs\n19/08/19 | 11:59 ≫ 12:01\nNavijači Crvene zvezde spremaju se za najvažnije gostovanje sezone!\nFoto ilustracija: Telegraf/Tanjug/AP/Privatna arhiva\nFudbaleri Crvene zvezde gostuju Jang Bojsu u plej-ofu kvalifikacija za Ligu šampiona, u sredu u 21.00, a navijačka uvertira je bila prilično burna zbog nabavke ulaznica.\nOko 1.500 karata poslato je na Marakanu u okviru ograničenog navijačkog sektora za gostujuće navijače, što je svakako bilo malo u odnosu na interesovanje i želju Delija da podrže ekipu u novoj istorijskoj utakmici.\nČini se da su Danci u Kopenhagenu uspeli da ograniče prisustvo gostiju, što će ipak malo teže ići Švajcarcima, zbog velike baze srpskog stanovništva u Bernu i Švajcarskoj generalno.\nNavijači Zvezde su dominirali u Salcburgu\nDobra poznanstva su zato u Bernu bila "pola posla" za sve koji su želeli da dođu barem do karata van navijačkog kopa Delija, a Švajcarci su imali pravo na šest karata po sezonskoj ulaznici.\nKako saznajemo, dosta njih je iskoristilo ovu mogućnost i čak do četiri ulaznice potom preprodavalo Srbima, pa se može očekivati daleko više pristalica šampiona Srbije nego što je očekivano, i više nego u Kopenhagenu.\nZa sada nije poznato do kog broja će zvezdaši ispuniti tribine i da li je moguće da se ponovi Salcburg, gde je skoro pola stadiona bilo naklonjeno ekipi Vladana Milojevića.\nAlbanci su pokušali da izazovu incidente u Helsinkiju Foto: Telegraf.rs\nZa sada se preko interneta mogu naći karte u rasponu od 250 do 300 evra i ima ih malo, pa će stadion sigurno biti ispunjen. Pored solidne brojke, problematično može biti samo što svako kupuje karte za šta stigne, pa će dosta navijača biti prilično izmešano sa domaćim pristalicama.\nJoš jedna stvar na koju navijači treba da obrate pažnju jesu potencijalne opasnosti od albanskih provokacija - Bern ima tek oko 1.000 stanovnika albanske nacionalnosti, dosta njih i sa teritorije Kosova i Metohije, ali kako saznajemo, nije isključeno da dođe do njihovog organizovanja i pokušaja provokacija.\nProšle godine je izvršena invazija na Salcburg Foto: Telegraf\nPojedinci su već u Helsinkiju došli na stadion u želji da izazovu reakciju Delija, pa se toga treba paziti i u Švajcarskoj, jer bi UEFA svaki novi incident veoma rigorozno kažnjavala. Očekuje se da Delije budu organizovane i grupisane u korteu koji će krenuti ka stadionu, baš kao u Kopenhagenu, ali bi pažnju posebno trebalo da obrate srpski navijači iz dijaspore, koji će biti grupisani van navijačkog kopa.\nVIDEO - Delije u Kopenhagenu grme "Kosovo je Srbija" kod konzulata tzv. Kosova\nProvokativna "šetalica" Grobara za Delije: Tenk, gardista, političar i poruka - "država cela zna"!\n19. avgust 2019 | 20:51\nCuj ovo nemamo pravo nositi obelezija a ceo stadion ce biti okicen sa albanskim zastavima...\n19. avgust 2019 | 15:59\nZivis u Svajcarskoj,navijas za Jang Bojs i preprodajes karte protivnickim navijacima iz Srbije da bi jos nesto zaradio. Pa sta biste radili da vam je standard kao nama?!\nIma nas Albanaca koji smo u super odnosima sa delijama u svajcarskoj.Radimo zajedno,pravimo kombinacije.Mi navijamo za Pristinu i za Zvezdu i zajedno cemo ici na utakmicu i bodriti Zvezdu!


Počela debata o reformi političkog sistema Srbije\nU Skupštini Srbije održano je prvo posebno slušanje u okviru debate o reformi političkog sistema. Formiranje skupštinske Akcione grupe za reformu političkog sistema inicirala je, na predlog vladajućeg SNS-a, predsednica parlamenta Maja Gojković, a to telo čine predstavnici svih parlamentarnih grupa.\nU prvom u nizu slušanja, svoje predloge promena političkog sistema izneli su samostalni poslanici, kao i poslaničke grupe SDA Sandžaka-PDD i Liga socijaldemokrata Vojvodine.\nZoran Živković iz Nove stranke rekao je da bi, u okviru reforme političkog sistema bilo neophodno izmeniti i sam Ustav.\n„I da se dođe do jednog ozbiljnog Ustava koji neće biti glasan na silu i dokupljivanjem glasova kao što je bilo sa prethodnim Ustavom koji je, jasno je svima, usvojen bez potrebne većine i političkim, lošim dogovorom vrhova političkih stranaka“, rekao je Živković.\nJanko Veselinović, Milan Petrić, Vladimir Pavićević i Zoran Živković\nŽivković je, kao i poslanik njegove Nove stranke Vladimir Pavićević, ukazao i da bi trebalo promeniti način izbora predsednika republike.\n„Naš predsednik Republike nema neke velike nadležnosti, a bira se neposredno, na direktnim izborima, čime dobija ogroman legitimitet koji je u aspolutnom neskladu sa onim što su njegove nadležnosti“, rekao je Pavićević.\nZamenik predsednika poslaničke grupe Liga socijaldemokrata Vojvodine, Bojan Kostreš, zatražio je veće nadležnosti za autonomnu pokrajinu Vojvodinu.\n„Da AP Vojvodina donosi osnovni zakon i pokrajinske zakone, uređuje i prikuplja poreze, takse i druge javne prihode u okviru jedinstvenih osnova i načela sistema javnih prohoda koje zakonima uređuje Republika Srbija. Stara se o održavanju javnog reda i mira – to je znak da Vojvodina smatra da treba da ima spostvenu policiju“, naveo je između ostalog Kostreš.\nPrema mišljenju samostalnog poslanika Janka Veselinovića iz Pokreta za Preokret, potrebno je izmeniti više stavki iz Ustava – definisanje Republike Srbije, odredbe koje se tiču jezika i pisma, zatim izmene koje se tiču međunarodnih odnosa, kao i definisati vojnu neutralnost. Takođe, dodao je, trebalo bi i šire odrediti preambulu koja se odnosi na Kosovo. „U preambuli je neophodno da se naglasi istorijski kontinuitet srpske državnosti, težnja njegnog naroda da bude slobodan, težnja države da očuva svoj teritorijalni integritet i građanske slobode. U toj široj definiciji, postojeća odredba o pokrajini Kosovu i Metohiji imaće kvalitetniji pravno – logički kontekst“\nI poslanik Partije za demokratsko delovanje Šaip Kamberi, smatra da bi trebalo izmeniti preambulu o Kosovu, mada se izmene koje predlaže, razlikuju od onih koje je predložio Veselinović.\n„Što se Ustava Republike Srbije tiče, osim što teba precizno da odredi ljudska i manjinska prava, kao i način njihove neposredne primene, iz njega treba otkloniti sve one delove koji se mogu javiti kao ozbiljna prepreka na putu evropskih integracija, te zato smatramo da preambulu Ustava treba u potpunosti izmeniti i njenu formulaciju prilagoditi realnom stanju“, rekao je Kamberi.\nPosebna slušanja u okviru debate o reformi političkog sistema, nastaviće se i narednih dana. Šef poslaničke grupe SNS-a Zoran Babić, inače predsednik Akcione grupe za reformu političkog sistema, rekao je nedavno da očekuje da dogovor o promeni političkog sistema bude postignut do kraja godine.